Тошкентда аёлларни фоҳишаликда айблаб, қўлига кишан солган ИИБ ходимлари қамоққа олинди\nТошкент шаҳар ИИББ матбуот хизмати Чилонзор тумани профилактика инспекторларига жиноят иши қўзғатилганини тасдиқлади.\nТошкентда икки аёлни фоҳишаликда айблаб, уларни қамаган профилактика инспекторларининг ўзлари қамоққа олингани ижтимоий тармоқларда муҳокамага сабаб бўлди.\nИжтимоий тармоқларда бу воқеага турлича фикр билдирилмоқда. Айримлар “зўравон милиция ходимлари”нинг қамалишини ёқласа, баъзилар прокуратурани танганинг иккинчи томонини яшираётганликда айблайди.\nКуни кеча милиция бўлимида қўлига кишан солинган аёл профилактика инспекторларини ҳақоратлаб, столдаги қоғозларни йиртиб, хонадаги компьютер ва бошқа буюмларни ходимларга улоқтираётгани акс этган видео тармоқларда тарқалган эди.\nВидеода акс этган воқеа август ойида юз бергани маълум бўлди.\nВоқеадан тўрт ой ўтиб, 7 декабрь куни профилактика инспекторлари аёлларни асоссиз ушлаб, уларни камситиб, қийноққа солганликда айбланиб қамоққа олингани ўртага чиқди.\n12 декабрь куни эса қамалган ИИВ ходимларидан бирининг онаси ўғлининг айби йўқлиги, ишга “мансабдорлар аралашган бўлиши” мумкинлигини иддао қилиб чиқди.\nТошкент вилоятининг Янгийўл туманида яшовчи Вилоят Тўлаганова Ўзбекистон президенти, бош прокурор ва Ички ишлар вазирига йўллаган видеомурожаатида:\n“Ўғлимнинг айтиши бўйича ўша аёллардан бири қайсидир судьянинг уйида хизматкор бўлиб ишлар экан. У нима хизмат қилади, менга қоронғи. Лекин, ўша аёл ниятига етди. Яъни судья орқали ўғлимни қаматди”, дейди.\nТўлаганова ўз мурожаатида капитан унвонидаги ўғли 102 хизматидан берилган топшириққа кўра икки нафар ҳуқуқбузарни ИИБ биносига олиб келганини ҳам қўшимча қилади.\n“Фарзандим Илҳомжон Маҳкамов ҳамкасби Шавкатжон билан 2021 йил 9 августга ўтар кечаси соат 02.30лар чамасида Чилонзор тумани 19-даҳасида икки нафар енгилтабиат аёлни содир этган ноқонуний ҳатти ҳаракатлари бўйича, “102” хизматидан берилган топшириққа кўра 3-сонли ИИБ биносига олиб келишган.\nАёллар ИИБ ходимларининг қонуний талабларига бўйсунмасдан, ўзини ўзи деворга уриб, ўзига шикаст етказиб, ярим кечаси ҳаммани уйқудан қолдириб, бақир-чақир қилгани учун уларни ИИБ хонасига олиб келиб, ҳужжат расмийлаштиришган.\nУ аёллардан бири хонадаги документларни йиртиб ташлаган, компьютерларни синдириб ташлаган. Куракда турмайдиган сўзлар билан ходимларни ҳаворат қиляпти. У аёллар қолиб ўз бурчини бажараётган профилактика ходимлари қамалиб кетяпти. Фарзандимга содир этилаётган адолатсизликларга қарши президентимизга мурожаат қиляпман”, - дейди Вилоят Тўлаганова.\nТошкент шаҳар Ички ишлар бош бошқармаси профилактика инспекторлари қамалганини тасдиқлади.\nБошқарманинг 14 декабрь кунги баёнотида айтилишича, улар ишдан бўшатилган, Жиноят кодексининг 234-моддаси (қонунга хилоф равишда ушлаб туриш ёки ҳибсга олиш) ва 235-моддаси (қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллаш) бўйича иш очилган, эҳтиёт чораси қўлланилиб, қамоққа олинган.\nЎзбекистон Маъмурий жавобгарлик тўғрисидаги кодексининг 190-моддасида фоҳишалик билан шуғулланганларга энг кам иш ҳақининг 3 барваридан 7 бараваригача жарима белгиланган. Қонунбузарлик такрорланса энг кам иш ҳақининг 10 бараваригача жарима ёки 15 кунлик маъмурий қамоқ кўзда тутилган.\nEffect.uz нашри прокуратура танганинг иккинчи томонини яшираётган бўлиши ҳақида ёзди.\n“Аёллар баланд овозда ички ишлар ходимларининг нафсониятига тегадиган ҳақоратларни, куракда турмас сўзларни ишлатганлиги, хизмат вазифасини ўтаётган ички ишлар ходимларига фаол равишда қаршилик кўрсатганлиги, ИИБ биносидаги зарур техник воситаларга шикаст етказганлиги бўйича ҳолатларга нега Бош прокуратуранинг расмий муносабатида тўхталиб ўтилмаган ёки бир сўз билан айтганда кўз юмилган? Тангада икки томон бор. Қарс ҳам икки қўлдан чиқади-ку?!”.\nВоқеани ўрганган ўзбекистонлик блогер Отабек Жўраев аёлларни “танкаси” ким деган саволни ўртага қўяди.\n“Бу аёллар қандайдир судьянинг уйида ишлар экан. Мен шуни ўргандимки, шу судьянинг республика зам. прокурори таниши бўлиб чиқяпти. Ким экан ўша зам.прокурор? Бу аёлларнинг иши бўйича тузилган дело йўқ қиворилган. Бу профилактика ходимлари ўзича бормаяпти, “102” чақириғи билан боряпти. Фалон жойда жанжал бўляпти, деб қўни-қўшни телефон қилган.\nПрофилактика боряпти. Кўчанинг ўзида ҳам роса тўполон қилган аёллар. Қўшнилар билан гаплашдим. Булар наручник уришга мажбур бўлган. Қўлида наручник бўлатуриб аризаларни йиртиб ташлаяпти.\nТепадан одам аралашган. Энди милиция ходимларини аёлларни урди деб, қамаворишяпти. Мен ҳеч қачон милицияни ҳимоя қилмаганман, лекин бу ишда нимадир бор.\nВидеони қаранг, аёллар калтак ейдиган аёлга ўхшайдими? Буларни кришаси анча катта бўлса керак, давлат мулкини синдиряпти, кўксига давлат рамзларини таққан ИИБ ходимларини ҳақоратлаяпти. Нима бўляпти, 6 декабрда милиция ходимлари прокуратурага чақиртириляпти, ўша ерда қамоққа олиняпти.\nМилиция ходими ҳам онасига айтган “зам. прокурор” криша деган. Бу ерда нимадир бор”, - дейди Отабек Жўраев Озодлик билан суҳбатда.\nКанадада яшовчи ўзбекистонлик журналист, "Негатив" кўрсатуви муаллифи Улуғбек Ҳайдаров: "Адолат тарозиси яна бузилиб қолди", дея фикр билдирди.\nЎзбекистонлик журналист Носир Зокир эса кўп нарса Ички ишлар вазирлиги изоҳига боғлиқлигини айтди.\n"Бу ҳолат ҳудди Горбачёв пайтини эслатяпти. У ҳам мамлакатда ўзгариш қилмоқчи бўлган, лекин ашаддий коммунистлар уни эски тизимга ундашган. Сиз айтган ҳолатни эски тизим тарафдорлари билан янги тизим тарафдорларини тўқнашуви деб баҳолайман. Бир қарасангиз мелиса ҳодимлари ўз бурчини бажарган. Лекин мелиса ҳодимини онасини сўзига эътибор берсангиз уларга тухмат бўлган. Аёлни ҳеч нарсадан тап тортмай, қўрқмай ҳужжатларни йиртиб ташлашига эътибор беринг. Улар кимга ишониб бу ишларни қиляпти? Мирзиёевнинг очиқлик сиёсати давом этиб турса секин аста ким ким эканлиги аён бўла бошлайди. Энди, бунга ИИВ қандай муносабат билдиради? Шунга қараб воқеага баҳо берамиз", - дейди Носир Зокир.\nОзодлик илгари сурилган бу иддаолар юзасидан Ўзбекистон Бош прокуратурасидан ҳам Ўзбекистон Ички ишлар вазирлигидан ҳам изоҳ олишга уринди, аммо ҳозирча муваффақ бўлмади.\n“Мени фоҳишага чиқариб қўйишди…”\nОзодлик профилактика ходимлари фоҳишаликда айблаб, қамашга уринган аёллардан бири билан суҳбатлашди.\nСурхондарё вилоятидан бўлган, Тошкентда вақтинча яшовчи аёллардан бири (Хавфсизлиги туфайли Озодлик унинг исмини очиқламайди) видео чиқиб кетгач, қариндошлари тарафидан таҳдидлар бўлаётганини айтди.\n“Видеони Сурхондарёдаги қариндошларимиз кўрган. Биласиз бу нарсага бизда жиддий қаралади. Ҳозир уйга боролмайдиган бўлдим шу видео чиқиб кетганидан кейин. Мени фоҳишага чиқариб қўйишди. Ҳозир мана шу жанжалдан кейин бошқа жойга кўчиб кетишга мажбур бўлдим, чунки қариндошларимиз тарафидан таҳдидлар бўляпти. Лекин биз унақа ишларни қилмаганмиз, кимга буни тушунтириб берасиз энди”, - дейди аёллардан бири.\nОзодлик суҳбатлашган аёл “танк” ҳақидаги иддаоларни ҳам рад қилди.\n“Ўша пайтда ёнимдаги аёл милицияни қўрқитиш учун айтди, лекин судьянинг уйида ишлар экан, прокурор таниши бор экан, деган гаплар нотўғри”, - деди аёл.\nҚонун ҳимоячиси бўлолмаётган милиция\nТошкентлик юрист Рустам Олимов видеода профилактика ходимлари ҳаракатида ҳам ноқонуний ҳолатларни кузатганини айтади.\n“Мен кўрдим видеони, ИИБ ходимлари аёлларга фоҳиша сифатида паст назар билан қараб, сенсираб гапиряпти. Кўп жойлари қирқилган. Унгача нима бўлганини билмаймаиз. Аёллар урди, деб, айтяпти. Бўлимга олиб келинган аёл жиҳозларни улоқтириб, жанжал қиляпти. Афсуски, бунақа холатларни биринчи марта кўраётганимиз йўқ. Афсуски, ИИБ ходимлари ҳалигача бизда қонун ҳимоячиси бўлолмаяпти”, - дейди Олимов.\nОзодлик сўнгги йилларда ИИБ ходимларининг фуқароларга куч қўллаши ёки фуқароларнинг ИИБ ходимга қўл кўтаргани билан боғлиқ ўнлаб ҳолатларни ёритди.\nКучли резонанс уйғотган ҳолат ўтган йили июнь ойи бошида Андижонда рўй берди.\nАндижондаги ўлим ортидан шаҳар ИИБнинг уч нафар ходими мансаб ваколати доирасидан четга чиқиш, қонунга хилоф равишда ҳибсга олиш, гумонланувчини қийноққа солиш ҳамда шафқатсиз муомала қилишда айбланиб, қамоққа олингани хабар қилинганди.


Боғларда асаларилар қандай вазифа бажаради? | Агро-Олам.Uz\nБош саҳифа Асаларичилик Боғларда асаларилар қандай вазифа бажаради?\nБоғларда асаларилар қандай вазифа бажаради?\nБоғларда асаларилар қандай вазифа бажаради? – Чангланишда арилар роли ва уларни жалб қилиш ҳақида\nАсаларилардан фойдаланилса, ҳосилдорлик ошиши исботланган. Олма, қулупнай ва гилослар, барча мойли уруғга эга экинлар рапс, кунгабоқар ва зиғир ҳамда барча сабзавотлар, дуккаклилар, нок ва бодринг шулар сирасига киради.\nҚорамолларга ем учун экилувчи донли экинларнинг ҳам асаларилар ёрдамида ҳосилдорлиги ошади.\nАсалариларнинг ҳосилдорлик ошишида аҳамияти:\nАсалариларни боғга жалб қилишда нималарга аҳамият бериш зарур?\nМасалан, асаларилар ҳуш кўрувчи гулли экинларни қаторлар орасида кўпайтириш зарур.\nАксарият мевали дарахтларнинг гуллари асалариларни ўзига жалб қилади, лекин уларни боққа янада кўпроқ жалб қилиш учун бошқа гулли экинларни кўпайтириш тавсия қилинади.\nАсаларилар астра (қўқонгул), сирен, кловер ва кунгабоқар кабиларнинг сариқ, кўк, сиёҳранг ёки оқ гулларини жуда ҳуш кўришади. Асалариларининг кўпчилиги сабзавот гуллари, айниқса, ошқовоқ гулларини ҳам жуда хуш кўради. Бундан ташқари, хушбўй ҳидли ўсимликлар, розмарин, шалфей ва кориандер каби зироворлар гулларини ҳам яхши кўришади.\nШунингдек, боғ ичига турли вақтларда (баҳор ва ёз ойлари) гуллайдиган гулларни танлаб экишга ҳаракат қилинг. Шунда асаларилар мавсум давомида боғингизни так этмайди.\nАрилар учун қулай шароит яратинг:\nАсаларилар инсон томонидан ясалган қутиларда ўзини қулай ҳис қилса-да, қолган ёввойи арилар табиий шароитларда яшайди. Баъзи арилар ерларда ковак ҳосил қилиб яшайди, қолганлари эса ёғоқлардаги ғовакларга ин қуради.\nЕрларга ковак ҳосил қилиб яшовчи арилар учун боғнинг баъзи бир жойларида ўтлардан ҳоли қуруқ ерлар қолдириш мақсадга мувофиқ.\nЁғочлар ковагида яшовчи арилар учун боғ атрофида тўнкалар ёки шу каби ёғочларни қолдириш кивоя (фақат ёғоч уюмлари жуда кўп бўлмаслиги шарт, бу ортиқча муаммолар туғдиради).\nМаксимал қулайлик яратиш учун, тўнка ва махсус қолдирилган ёғочларда чуқурлиги 12-13 см ва диаметри 10-15 см ковакларни дрель билан тешиб қўйишингиз мумкин.\nАсаларилар сув ичиши учун тоза сув манбаларини яратинг.\nАҳамият берган бўлсангиз, далаларда асаларилар тоза сувли кўлмаклардан сув ичади. Афсуски бундай кўлмаклар арилар учун жуда чуқурлик қилади ва кўп ҳолларда улар чуқур кўлмакларда чўкиб нобуд бўлади. Улар учун очиқ жойларда жуда саёз идишларда сув қолдиришга ҳаракат қилинг ва атрофларига тош териб қўйинг.\nПестицидлардан (химикатлар) фойдаланманг ёки жуда эҳтиёткорлик билан фойдаланинг.\nИмконият қадар боғда химикатлардан камроқ бўлишига эришинг ёки жуда эҳтиёткорлик билан фойдаланинг. Пестицидларнинг асалариларга зарарлилик категорияси бўйича берилган талабларни яхшилаб ўқиб кейин қўлланинг.\nКаналга уланиш: https://t.me/bogdorchilik


Жорий йил 4 февралидан бошлаб Uzbekistan Airways авиаширкати Хитойнинг Пекин ва Урумчи шаҳарларига мунтазам рейсларни вақтинча тўхтатади. Бу ҳақда ширкат матбуот хизмати маълумот тарқатди.\nАвиақатновларнинг тўхтатилишига Хитойда тожли вирус тарқалиши сабаб ўлароқ кўрсатилмоқда.\nАввалроқ Ўзбекистон Ташқи ишлар вазирлиги ўзбек ватандошларини Хитойдан қайтариш учун махсус чартер рейс қўйилишини маълум қилган.\nВазирлик маълумотига кўра, Хитойнинг коронавирус тарқалган ва мураккаб эпидемик вазият ҳукм сураётган Хубэй провинцияси ҳудудида бугунга қадар 80 дан зиёд ўзбекистонлик талаба қолмоқда.\nДекабр ойининг охирида Хитойнинг Ухан шаҳрида қайд этилган вирус қурбонлари сони шу кунда, сўнгги маълумотларга кўра, 350 нафардан ошди, касалликка чалинганлар сони эса 17 минг нафардан ошиб кетди.


Йил бошидан ҳозиргача Ўзбекистонда ўз фарзанди сотиш билан боғлиқ 23 та ҳолат кузатилган\nЙил бошидан ҳозиргача Ўзбекистонда ўз фарзандини сотган 23 та ҳолат кузатилган, деб хабар берди ЎзА. Нега жамиятимизда шундай муаммолар учрамоқда? Мутасаддилар мазкур масалаларга чора кўряптиларми? Олий Мажлис Сенати Раиси Танзила Норбоева ушбу муаммо юзасидан ўз муносабатини билдирди.\nМаълумки, Ўзбекистон Республикаси Олий Мажлиси Сенатининг йигирманчи ялпи мажлисида Ўзбекистон Республикаси Президенти ўта муҳим ва долзарб вазифаларни ҳал қилиш учун Ўзбекистон Республикаси Олий Мажлиси Сенатида янги тузилма – Хотин-қизлар ва гендер тенглик масалалари қўмитасини тузишни таклиф қилди.\nУй-жой коммунал хизмат кўрсатиш вазирлигининг ярим йиллик фаолияти қониқарсиз деб топилди\n2019 йил давомида Уй-жой коммунал хизмат кўрсатиш вазирлиги зиммасига 28 та мақсадли вазифа юклатилган.\nСенатда Ўзбекистон Республикаси Олий Мажлиси Сенати Раиси Танзила Нарбаеванинг Россия Федерациясининг Ўзбекистондаги Фавқулодда ва Мухтор Элчиси Владимир Тюрденев билан учрашуви бўлиб ўтди\nShowing 161-180 of 765 items.


ЎзА - Коронавируснинг давоси – “АВИГАН” ёки Миср пандемияни енгишига ишонади\n13.04.2020 Чоп этиш версияси\nКоронавируснинг давоси – “АВИГАН” ёки Миср пандемияни енгишига ишонади\nДунё миқёсида кенг тарқалиб бораётган пандемия Африка қитъасига ҳам жуда тез кириб бормоқда. “Қора қитъа”нинг етакчи давлатларидан бири ҳисобланган Миср ҳукумати ҳам коронавирус балосига қарши курашни тобора кучайтирмоқда.\n12 апрель ҳолатига кўра, касаллик мамлакатдаги барча 27 та музофотни қамраб олган бўлиб, касалликни юқтирганлар умумий сони 1939 нафарни, соғайганлар 426 кишини, оламдан ўтганлар эса 146 кишини ташкил қилмоқда. Кунлик ўсиш суръати 8 фоизга тенг.\nПрезидент Ас-Сисининг кучли сиёсий иродаси, ҳукуматнинг тезкор ва қаттиққўллик билан амалга ошираётган чоралари туфайли катта ютуқларга эришилмоқда. Ишлар учта асосий йўналишда олиб бориляпти.\nБиринчидан, карантин бўйича қатъий тартиб ўрнатиш учун комплекс чеклов чоралари киритилди. Иккинчидан, ҳар томонлама иқтисодий рағбатлантириш ва кўмак кўрсатиш механизми йўлга қўйилди. Учинчидан, вазиятдан чиқиш ва зарур ёрдам олиш учун халқаро ҳамкорлик кучайтирилмоқда.\nАввало, ҳукумат март ойи охирида одамлар гавжум бўладиган барча тадбирларни чеклаш ва бундай масканлар (савдо масканлари, клублар, парклар, спорт мажмуалари, ресторанлар, музейлар, театрлар, кутубхоналар, масжидлар ва черковлар, сайёҳлик объектлари)ни қисман, кейинроқ эса тўлиқ ёпди.\nХалқаро ва ички авиа парвозлар, темир йўл ва денгиз орқали пассажир қатновлари ҳам тўхтатилди. Жамоат ва шахсий транспорт воситаларидан фойдаланиш тақиқлаб қўйилди. Таълим муассасалари тўлиқ ёпилди. Аҳолига озиқ-овқат маҳсулотларини етказиб бериш хизматлари йўлга қўйилди. Давлат ва шахсий корхоналар ходимлари сони кескин қисқартирилди ва масофадан ишлашга ўтказилди.\nНоввойхоналар, қандолат цехлари ва заводларнинг кечаю кундуз ишлашига рухсат этилди. Юк машиналари ҳам озиқ-овқат маҳсулотлари, тиббиёт дори-дармонлари ва ёнилғи маҳсулотларини тўсиқларсиз манзилига ташиб етказмоқда.\n25 мартдан токи 23 апрелга қадар (соат 19.00дан 6.00гача) комендантлик соати жорий этилди. Карантин қоидабузарлари фавқулодда ҳолат тартибидаги каби жазоланади. Яъни уларга 253 доллар миқдорида жарима ёки 15 сутка қамоқ жазоси тайинланмоқда.\nДавлатнинг масжидлар фаолиятини вақтинча тўхтатиш талабини бажармаган бир нечта имом-хатиблар ишдан олинди. Коронавирус билан боғлиқ ёлғон ахборот ва уйдирма тарқатган шахсларга эса 19 минг долларгача миқдорида жарима ёки 2 йил озодликдан маҳрум қилиш жазоси тайинланмоқда.\nИнқироз оқибатларини бартараф этиш учун 6,3 миллиард доллар ҳажмидаги Ҳукумат жамғармаси тузилди. Ундан диагностика жиҳозлари харид қилиш учун, урушга тенг фронтнинг “оқ қўшинлари” деб аталаётган тиббиёт ходимларини ҳар томонлама рағбатлантириш учун маблағлар мунтазам равишда ажратиб борилмоқда. Чунки шу кунга қадар 3 нафар шифокор оламдан ўтган бўлса, уларнинг яна 43 таси бу хавфли касалликни юқтириб олгани аниқланди.\nҲозирда республикада 40 минг ўринли 12 та юқумли касалликлар клиникалари фаолият кўрсатмоқда. Заруриятига қараб яна 100 минг ўринли 21 та клиника қайта жиҳозланиш учун шай ҳолатга келтириб қўйилди. Тез тиббий ёрдам хизматларига мингта қўшимча автомобиллар ажратилди.\nҚўшимча мингта интенсив терапия учун жойлар ҳозирланди, 400 ўринли хоналар оғир ҳолатдаги беморлар учун сунъий нафас олиш аппаратлари билан жиҳозланди. Ҳар бири 502 ўринли бўлган 3 та палаткали-стационар ва 1 та мобиль ҳарбий госпитал тўлиқ шай ҳолатга келтирилди. “Миср саломатлиги” онлайн-порталида ва ресурснинг мобил версиясида эпидемиологик вазият билан боғлиқ барча зарур ахборотлар бериб борилмоқда.\nМамлакатда COVID-19 беморларини даволаш учун илк бора “ХЛОРОХИН” дорисини ишлаб чиқариш бошланди. Беморларни тузалиши учун Япониянинг “Фужифилм Холдингс Корп” ишлаб чиқарувчисига тегишли “АВИГАН” дори воситаси клиник синовлари ғоятда муваффақиятли ўтказилди. Уни қабул қилган касалларнинг аҳволи 24 соатда яхшилана бошлагани кузатилган. Оғир беморларни даволаш чоғида тузалиб чиққанларнинг антителаларидан фойдаланган ҳолда плазма терапияси кенг қўлланилмоқда.\nҲозиргача 100 мингга яқин бинолар санитар дезинфекция қилинди. Бу ишларга армиянинг кимёвий ҳимоя бўлинмалари ҳам фаол жалб этилган. Ҳукумат пудратчилардан қиймати 3,5 миллиард долларга тенг тиббий инфратузилма лойиҳаларини амалга оширишни тезлаштиришни талаб қилмоқда ва уларда ишлаётган қурувчиларни вирусдан ҳимоя қилишни таъминлаш учун 240 миллион доллар ажратди.\n24 мартдан эътиборан мижозлар он-лайн режимда – солиқларни смарт-кард яъни банкларга бормасдан тўлаш тизимига ўтилди. Жисмоний ва юридик шахслар қўшимча қиймат ва даромад солиғини тўлашдан 16 апрелга қадар озод этилган. Тадбиркорликни қўллаб-қувватлаш учун Миср Марказий банки миср фунтидаги маҳаллий пул ўтказмалари учун барча комиссия тўловлари ва йиғимларини бекор қилди. Шу билан бирга, банкларда юридик ва жисмоний шахсларнинг нақд пул маблағларини олишига чеклов ўрнатилди.\nОзиқ-овқат хавфсизлигини таъминлаш ва аҳолининг асосий эҳтиёжларини қондириш мақсадида дуккакли маҳсулотларнинг экспортига 3 ой муддатга чеклов қўйилди. Шу билан бирга уч ойга етарли озиқ-овқат захираси шакллантирилди.\nНуфузли “Ал-Азҳар” мажмуаси уламолари мамлакатда пандемия сабабли муттасил ўсиб бораётган камбағалларга ва муҳтожларга Рамазон ойи кириб келишини кутиб ўтирмасдан закотларни беришни бошлаб юборишни тезлаштириш ҳақида фатво чиқарди.\nАйтиш ўринлики, иқтисодиётнинг асосий тармоғи бўлган сайёҳлик жиддий зарар кўрмоқда ва мутахассислар томонидан 20 февралдан буён ўтган вақт оралиғида кўрилган зиён миқдори 3 миллиард доллар, деб баҳоланмоқда. Тармоқда 3,5 миллион киши иш билан банд бўлиб, уларни ишсиз қолиш оқибатларини минималлаштириш учун ҳукумат махсус чоралар пакетини қабул қилиши кутилмоқда. Туризм соҳаси барча ходимларини вирусни юқтирган-юқтирмаганини аниқлаш мақсадида 160 минг экспресс-тестлар етказиб берилди.\nБир вақтнинг ўзида халқаро ҳамкорлик алоқалари кучайтирилмоқда. Расмий Қоҳира ўтган давр мобайнида АҚШ, Буюк Британия, Франция, Тунис, Саудия Арабистони, Мальдив давлатларидан минглаб ўз фуқароларини қайтариб олиб келди ва 14 кундан 28 кунгача карантинга жойлаштирди.\nПрезидент Ас-Сиси Африка Иттифоқи давлатлари ва бошқа минтақавий ташкилотларнинг онлайн саммитида иштирок этди. Ўтган давр мобайнида касалликдан қаттиқ азият чекаётган Италия давлатига 1,5 миллион дона ниқоблар етказиб берилди.\nШу билан бирга Жанубий Кореядан ва Хитойдан катта миқдордаги дори-дармонлар, ҳимоя воситалари, диагностика ускуналари, сунъий нафас олиш қурилмалари ёрдам сифатида олинди.\nЕвропа Инвестиция банки Миср кичик ва ўрта бизнес корхоналарига икки йил муддатга 220 миллион евро имтиёзли кредитлар ажратмоқда.\nЎзбекистон Раҳбариятининг бевосита саъй-ҳаракталари ва Мисрдаги элчихонамизнинг жонкуяр ва фидойи, ўз ишига садоқатли дипломатлари кўмаги билан ҳозирга қадар 185 нафар ўзбекистонлик юртимизга қайтарилди.\nБу мураккаб ва синовли дамларда элчихона ходимлари Миср, Иордания, Жазоир, Ливия ва Суданда турли сабабларга кўра бўлиб турган фуқароларимизга керакли тушунтириш ишларини олиб бормоқда, барча зарурий кўмакни, маънавий ва моддий ёрдамларни кўрсатиб келмоқда.


ҚИШЛОҚ ХЎЖАЛИГИДА БУХГАЛТЕРИЯ ҲИСОБИНИНГ ТАШКИЛИЙ ЖИҲАТЛАРИ » MAQOLALAR.UZ\nMaqolalar.uz » Iqtisodiyot va boshqaruv » Buxgalteriya hisobi » ҚИШЛОҚ ХЎЖАЛИГИДА БУХГАЛТЕРИЯ ҲИСОБИНИНГ ТАШКИЛИЙ ЖИҲАТЛАРИ\nБухгалтерия ҳисобини оқилона ташкил этишда ҳисоб жараёнларини режалаштириш муҳим аҳамиятга эга бўлиб, у алоҳида иш турлари бўйича режаларни ишлаб чиқиш ва бажаришни ўз ичига олади (1-расм).\nҲужжатлаштириш режасида хўжалик операцияларини ҳисобга олиш бўйича дастлабки ҳужжатлар бланкаларига бўлган эҳтиёж ҳисоб-китоби тузилади. Бунда хўжалик юритувчи субъект дастлабки ҳужжатларнинг намунавий шаклларидан фойдаланиши ёки ўзи мустақил ишлаб чиққан ҳужжат шаклларини қўллаши мумкин.\nДастлабки ҳужжатлар бланкаларига бўлган эҳтиёж аниқланганидан сўнг уларни сотиб олишга ёки босмахонада чоп этишга буюртма берилиши лозим. Дастлабки ҳужжатларнинг намунавий шакллари ҳам, корхонада ишлаб чиқилган шакллари ҳам Ўзбекистон Республикаси “Бухгалтерия ҳисоби тўғрисида”ги қонунида кўзда тутилган талабларга риоя қилган ҳолда тузилади. Дастлабки ҳужжатларни ташкил этишнинг асоси корхона раҳбари томонидан тасдиқланган ҳужжатлар айланиши графиги ҳисобланади.\nИнвентаризация ўтказиш режасида режадаги ва режадан ташқари инвентаризацияларни ўтказиш тартиби, шакллари ва муддатлари кўрсатилади. Инвентаризация режаси активлар ва мажбуриятларни текшириш корхонанинг нормал ишлашига салбий таъсир кўрсатмайдиган қилиб тузилиши лозим. Режадан ташқари инвентаризация ўтказиш муддатлари моддий жавобгар шахсларга билдирилмаслиги керак.\nҲисобот тақдим этиш режасида қуйидагилар кўрсатилади: ҳисобот шакллари, у ёки бу ҳисоботни тузиш лозим бўлган ҳисобот даври, ҳисоботларни топшириш муддатлари, корхона, ташкилот ва муассаса номи ва манзили ҳамда ҳисоботни қабул қилувчи мансабдор шахс фамилияси ва исми-шарифи, ҳисоботларни тақдим этиш усули (электрон, почта ва б.) ва ҳисоботларни тузиш учун масъул шахсларнинг фамилияси ва исми-шарифи, улар бажарадиган ишлар аниқ кўрсатилиши зарур. Ҳисобот режаси қоидага кўра, икки қисмдан иборат. Биринчи қисмда ташқи фойдаланувчиларга тақдим этиладиган, иккинчи қисмда корхонанинг алоҳида бўлинмаларидан олинадиган ҳисоботлар бўйича зарур маълумотлар келтирилади.\nБухгалтерия ҳисобини техник расмийлаштириш режасида мазкур корхонада қўлланиладиган ҳисоб шаклининг батафсил тавсифи келтирилиб, корхонада қандай электрон ҳисоблаш машиналари, қурилмалар ва бошқа техник воситалардан фойдаланилиши кўрсатилади. Бухгалтерия ҳисобининг шаклини танлашда эса мазкур масалага оид йўриқномалар ва кўрсатмалардан фойдаланиш, корхона фаолиятининг муайян шарт-шароитларини ҳисобга олиш, бухгалтерия ҳисоби амалдаги шаклларининг афзалликлари ва камчиликларини ўрганиш тавсия этилади.\nБухгалтерия ҳисобини техник жихозлаш режасида ҳисобни компьютерлаштириш масаласига алоҳида ўрин ажратиш лозим. Электрон ҳисоблаш машиналаридан фойдаланиш билан бирга, турли ҳисоблаш жадваллари ва механик ўлчагич воситалари (ўлчагич идиш, тарози ва ҳ.к.)дан ҳам фойдаланиш зарур.\nБухгалтерия ходимларининг меҳнатини ташкил этиш режасида бухгалтерия аппаратининг тузилиши ва штат жадвали аниқланиб, ҳар бир ходимга лавозим йўриқномаси ишлаб чиқилади, уларнинг малакасини ошириш бўйича тадбирлар белгиланади ҳамда ҳисоб ишларининг графиклари тузилади.\nБухгалтерия аппаратининг тузилмасини ва унинг алоҳида бўлинмалар билан алоқа қилиш шаклларини аниқлашда бухгалтерия ҳисобини марказлаштирилган ёки марказлаштирилмаган шаклда ташкил этиш тўғрисидаги масалани ҳал этиш зарур.\nМарказлаштирилган бухгалтерия ҳисобида корхонанинг ҳисоб аппарати марказий бухгалтерияда жамланади ва унда алоҳида бўлинмалар (бўлим, омборхона ва ҳ.к.)дан келиб тушувчи дастлабки ва йиғма ҳужжатларга асосан синтетик ва аналитик ҳисоб битта жойда амалга оширилади. Корхона бўлинмаларида эса фақат хўжалик операциялари дастлабки ҳужжатлар билан расмийлаштирилади.\nМарказлаштирилмаган бухгалтерия ҳисобида ҳисоб аппарати корхонанинг алоҳида бўлинмаларига тарқатилиб, у ерда синтетик ва аналитик ҳисоб амалга оширилади ҳамда цех, бўлим ва бошқа таркибий бўлинмаларнинг баланс ва ҳисоботлари тузилади. Бу ҳолда марказий бухгалтерия таркибий бўлинмаларнинг баланс ва ҳисоботларини умумлаштириб, бутун корхона бўйича йиғма баланс ва ҳисоботларни тузади ҳамда таркибий бўлинмаларда бухгалтерия ҳисоби ва ҳисоботнинг юритилиши устидан назоратни амалга оширади.\nАмалиёт шуни кўрсатмоқдаки, бухгалтерия ҳисобини марказлаштириш бош бухгалтер томонидан раҳбарлик ва назорат қилишнинг таъсирчанлигини таъминлайди, ҳисоб ходимлари ўртасида меҳнат тақсимотини мақсадга мувофиқ амалга ошириш ва ЭҲМ дан самарали фойдаланишга имкон беради. Шунинг учун, бухгалтерия ҳисобини фақат йирик корхоналарда марказлаштирилмаган ҳолда ташкил этиш мақсадга мувофиқ.\nАксарият корхоналарда марказлаштирилган бухгалтерия ҳисоби тизими қўлланилади. Айрим корхоналарда муайян шарт-шароитлардан келиб чиққан ҳолда қисман марказлаштирилмаган бухгалтерия ҳисоби ташкил этилиб, таркибий бўлинмаларда дастлабки ҳужжатларни тузишдан ташқари айрим синтетик счетлар бўйича аналитик ҳисоб юритилади, харажатлар ҳисоби амалга оширилади, маҳсулот (иш, хизмат)ларнинг ҳақиқий таннархи ҳисобланади ва ҳ.к. Лекин, таркибий бўлинмаларда якуний бухгалтерия ҳисоби юритилмайди, баланс ҳамда бошқа ҳисобот шакллари тузилмайди.\nБухгалтерия ходимларининг меҳнатини ташкил этишда, ҳисоб ишларининг графигини тузиш муҳим босқич ҳисобланади.\nҲисоб ишлари графикларининг асосий мақсади ходимлар ўртасида вазифаларни тақсимлаш, ишларнинг бажарилиш муддатларини аниқлаш бўлиб, ҳисоб ходимларининг меҳнатини илмий ташкил этиш бўйича тадбирлар белгиланмоқда. Бундай графиклар индивидуал, тузилмавий ва йиғма бўлиши мумкин. Индивидуал графиклар (календар режалар)да ҳар бир ҳисоб ходими томонидан қандай ишлар ва улар қайси муддатларда бажарилиши кўрсатилади. Графикда ходимнинг иш куни давомида ва ундан узоқроқ даврларда (хафта, ой, чорак ва ҳ.к.) банд бўлиши таъминланади.\nТузилмавий графикларда бухгалтериянинг ёки корхонанинг алоҳида таркибий бўлинмалари (ҳисоб-китоб бўлими моддий бўлим, омборхона ва ҳ.к.) томонидан қандай ишлар ва қайси муддатларда бажарилиши лозимлиги кўрсатилиши мақсадга мувофиқ.\nЙиғма графикда бутун корхона бўйича алоҳида ҳисоб ишларини бажариш (инвентаризация ўтказиш, молиявий, статистик ва бошқа ҳисоботларни тузиш ва ш.к.) муддатлари кўрсатилади. Унда корхона бўйича бутун ҳисоб-жараёни умумлаштирилган ҳолда акс эттирилади. Унинг бажарилиши учун корхона бош бухгалтери масъул ҳисобланади. Ҳисоб ишларининг графиги жадваллар кўринишида тузилиб, уларда режалаштирилган ишларнинг бажарилиш муддатлари тўғрисида белги қўйиш кўзда тутилиши лозим.\nШундай қилиб, бухгалтерия ҳисоби ахборотларидан фойдаланувчиларни ишончли ахборотлар билан таъминлаш, самарали бошқарув қарорларини қабул қилиш ва молия хўжалик фаолияти устидан таъсирчан назорат ўрнатиш ҳисоб ишларининг пухта режалаштирилишига боғлиқ.\nKalit so'zlar: субъектнинг ҳисоб рақобатбардошлиги самарали ҳар фаолият ҲИСОБИНИНГ этишда жавоб бўйича стандартлар ишлаб муҳим Бухгалтерия боғлиқ чиқиш ҳисобини бўлиб тан оқилона ҚИШЛОҚ беришига ахборотларининг кўп алоҳида иқтисодиёти ХЎЖА\n29-05-2018, 14:26 423 0\nКорхоналарда ташкил килинган бухгалтерия ҳисоби маълумотларининг сифати корхонада эришилаётган самарадорлик даражаси билан улчанади. Бундан куриниб турибдики ҳисоб маълумотларининг сифати билан сама-радорлик бир-биридан ажралмас курсаткичдир. Қайерда ҳисоб-китоб ишлари тўғри йулга куйилган бўлса\n10-02-2018 Kategoriya: Iqtisodiyot va boshqaruv / Buxgalteriya hisobi Batafsil ko'rish


Яхши одам ўлмас экан... (2018 йил 24 сон) - “Китоб дунёси” газетаси сайти\nЯхши одам ўлмас экан... (2018 йил 24 сон)\n634 марта кўрилган.\nЎзбекистон Қаҳрамони, Халқ шоири Эркин Воҳидовнинг рафиқаси\nАввало қайси йиғин, қайси анжуман бўлмасин, Эркин ака, албатта, янги асар билан қатнашардилар. Шеърият шинавандалари учун, албатта, янги, ҳали ҳеч қаерда чоп этилмаган шеър совға бўларди...\nЭсимда, 80-йилларнинг бошларида, (ҳозирда у ер нима бўлганини билмайман), у вақтда “Свердлов” концерт зали бўларди. Ўша куни Эркин Воҳидов ижодий кечаси бўлиб ўтиши керак эди, вақт бўлди, саҳнага гулдурос қарсаклар билан Эркин ака кириб келдилар.\nСавлатли, кўркам, қадди-қомати тик шоир залдагиларга қарата, азизларим, мен бугун ҳали сиёҳи қуримаган, ҳеч ким ўқимаган шеъримни олиб келдим, дедилар-да, костюмининг ён чўнтагига қўл солдилар. Иккинчи томонга ҳам қўл юбориб, мажлис аҳлига ноқулайлик туғдирмаслик учун қўлни ўша кўкракда тутиб, мийиғида кулиб, ўзи шеъримнинг номи “Йўқолган шеър” эди, дедилар-да, шеърни ёддан ўқиб кетдилар. Шеър анча катта эди. Ҳозирги кунда китобларда босилган. Ўтирганлар, офарин, офарин, деб қарсаклар билан кутиб олишди.\nОдатда, шеърият кечаларида шеърларини бирон марта қоғозга қараб ўқимаганлар. Янги нарсани янги фарзанд туғилгандек қарши олардик. “Онаси яқинроқ келинг, бир нарса ёздим, аввал сизни мулохазаларингизни эшитгим келади, кейин дўстларимга ўқиб бераман. Қаттиққўл танқидчилар қўлидан эсон-омон чиқса, кейин матбуотга бераман”, дердилар.\nУйда жуда кўп йиғинлар бўлар эди, фарзандларимиз туғилган кунларида, турмушга бераётган қизларимизнинг тўй кечаларида, албатта, уларга аталган шеърлар ўқирдилар.\nҲаммамиз яхши биламиз, устоз Янги йил арафасида туғилганлар. Ўша куни эрталабдан дастурхон тузардик, ҳозир ҳам шундай қиламиз. Бу кун барчамиз учун байрам эди. Кўп азиз меҳмонлар ташриф буюришарди. Қудаларимиз, ошна-оғайнилар, шоирлар, шогирдлар келишарди. Хонандалар билан давра файзга тўлар эди. Бизнинг хонадонда Янги йил ана шундай барвақт кутиб олинар эди. Ҳозирда ҳам бу анъана давом этиб келмоқда.\nЯхши кунларимиз кўп бўлди... Синовли кунларни ҳам бошдан кечирдик, лекин тақдиримга шукур қиламан. Дастурхонимиз тўрида, фарзандларим бағрида файз бериб ўтирган дадамизни, ҳаммасини бор эканликларини энг қувончли, энг бахтли кун деб биламан. Бир кам дунё деб, шуни айтсалар керак, энди у кунлар мен учун туш бўлиб қолди.\nШу кеча-кундуз бағримизда бўлганларида 82 ёшни қаршилар эдик. Афсус... Устознинг 8 томлик китоблари чиқиши керак эди. Шу бугунга келиб олтинчи томи босмадан чиқди. Ўзларининг сўзлари билан битилган “Баҳрдан баҳралар” номли китоблари шогирдлари томонидан йиғиб чоп этилди. “Инсон” номли китоблари лотин тилида, қорақалпоқ тилида “Руҳлар исёни” каби қатор китоблари босмадан чиқди.\nПрезидентимиз Шавкат Миромоновичнинг ташаббуслари билан барпо бўлган Марғилондаги боғда ҳам шу кунларда Эркин Воҳидовга аталган катта анжуман бўлиб ўтмоқда. Бундай йиғинлар ҳар йилги анъанага айланиб, дўстлар, фарзандларим, давлат арбоблари қатнашадилар. 28 декабрда қабристонни зиёрат қилиб, уйга қайтиб дўстлар, қариндошлар билан Эркин акани, ғазалларидан ўқиб эслаймиз. Яхши инсон ҳеч қачон ўлмас экан... Ўзидан яхши китоблар, оқил ва оқила фарзандлар қолдириб, қалбларда абадий яшар экан.


Қандай қилиб ўзининг ва бошқаларнинг вақтни ҳурмат қилишни бошлаш, йиғилишлардан максимал даражада фойдаланиш ва безовта қилувчи омиллардан қутулиш мумкин.\n1. Тадбирдан 2 дақиқа олдин келинг\nApple’да ҳар бир йиғилиш режаланган вақтдан беш дақиқа ўтиб бошланади. Ходимлар буни «Apple’нинг стандарт вақти» (инглиз. Apple Standard Time) деб номлашади. Бу янги ишчилар таниш бўлмаган норасмий қоидадир. Шунинг учун кўпинча улар беш дақиқа ўтириб, бир-бирларига ҳайрон боқишади ва бошқаларнинг қаердалигини билмай бошлари қотади.\nБу қаердан пайдо бўлгани - номаълум. Эҳтимол, бир пайтлар юқори лавозимда бўлган киши шунчаки кеч қолиб келгандир. Бу бошқаларнинг кеч келиши учун жуда яхши баҳонага айланди ва охир-оқибатда корпоратив маданиятнинг бир қисми бўлган анъана кўринишини олди.\nБу тўғри эмас. Ўзингиз ва ходимларингизнинг вақтини олманг.\nЭнг яхшиси – иш кунининг бошида жадвални кўриб чиқиш ва белгиланган учрашув вақтидан бир неча дақиқа олдин келиш лозим.\n2. Аниқ вақтни билиб юринг\nТасаввур қилинг, сиз умумий йиғилишдасиз. Ишчилардан бирининг нутқи энг «қайноқ» нуқтасига чиққан. Лекин сиз ўзингизнинг жадвалингизга қараб турибсиз, чунки беш дақиқадан сўнг бошқа учрашувда бўлишингиз керак. Шу сабабдан сиз асабийлашасиз ва ҳисоботга бор эътиборни қарата олмайсиз. Бошқалар учун бу хатти-ҳаракат чиқиш қилаётган одамнинг нутқи сиз учун муҳим ва қизиқарли нарса эмаслигини англатади.\nЙиғилиш бошланишидан олдин, сизга кўриниб турадиган соат бор жойни топинг. Шундай қилиб, сиз исталган паллада аниқ вақтни билиб туришингиз мумкин. Ҳисоботда қисқа танаффус қилингунга қадар кутинг. Кейин бошқа жойга бориш учун бир неча дақиқангиз борлигини айтинг. Бироқ, ушбу муҳокамага қайтишга ваъда беринг.\n3. Ҳар икки ҳафтада манфаатдор ходимлар учун йиғилишлар ўтказинг\nКатта компанияларда керакли натижаларни берадиган йиғилишларни ўтказиш қийин кечади. Аксарият ходимлар учрашувга қизиқиш билдирмаслиги мумкин.\nҲар икки ҳафтада бир марта йиғилиш учун икки соат ажратинг. Бирор нарсани ҳақиқатдан муҳокама қилишни истаган ходимларни гуруҳларга ажратинг. Ҳар бир гуруҳга ярим соат вақт беринг. Натижада йиғилишда фақатгина қандайдир ғоялари бор ва компанияни ривожлантиришга куч сарфлашга тайёр бўлганларгина иштирок этадилар. Бундай муҳокамалар жуда самарали бўлади.\n4. Йиғилиш давомида жавоб олишни хоҳлайдиган учта саволни ёзиб олинг\nЙиғилишга нима сабабдан бораётганингизни аниқланг. Шундан сўнг, у ерда жавобини олишни хоҳлайдиган учта саволни ёзинг. Сиз тинглаётган ёки чиқиш қилаётган кишимисиз – бунинг аҳамияти йўқ. Бу фақат бир неча дақиқани олади. Шундай қилиб, сиз учрашувнинг мақсадини белгилайсиз, бу ҳам фойдали бўлади.\nАгар сиз учта саволни ўйлаб топишга қийналсангиз, унда учрашувни бекор қилиш ёки кечиктириш лозим.\n5. Иш столингиздаги кераксиз нарсаларни вақти-вақти билан йўқотинг\nИш жойингизда тезда тузатилиши мумкин бўлган синган нарсалар бўлса, буни ортга сурманг. Офисингизнинг кўриниши ва ишчи кайфиятни бузадиган кичик нарсаларни ҳам эътиборсиз қолдирманг. Масалан, ёзувлар учун мўлжалланган ифлос доскани артинг ва чиқинди яшигига ташланг. Иш столинингизни тартибга келтиринг. Агар сизда офис материаллари йиғилиб қолган бўлса, уларни қолган ходимлар билан бўлишинг.


Ўтган ойлар давомида Мисрда сақланаётган тарихий асарлар масканларининг айримлари керакли тарзда ҳимоя этилмаётгани боис ахлатхона ва ўғриларнинг даромад манбаларига айланган.\nМутахассисларга кўра, агар ушбу жараён давом этаверса, Мисрда бирон обод тарихий асарлар сақланадиган жой қолмайди ва мисршунослик тадқиқот манбалари нобуд бўлади.\nБерилган хабарларга кўра, Абусир минтақасида жойлашган Тору тарихий шаҳридаги бир мақбарада ўғирлик содир этилган. Археологлар ушбу мақбарага етиб келишганида, 3000 йиллик тарихга эга мақбара йўлсозлаш машинаси орқали бузилиб, мумиёланган тобут ичидаги қиматбаҳо жавоҳирлар ва бошқа тарихий асарлар ўғирланган эди.\nУшбу ачинарли ҳолатлар Сурияда ҳам кузатилди.\nМасалан, бир неча вақт олдин Англияда нашр бўладиган "Санди таймз" газетаси ёзган эди:" Сурияда бир неча минг йиллик тарихга эга маданий мерослар ўғирланиб, бошқа давлатларнинг қора бозорларида кантрабанда йўли билан сотилмоқда."\nМазкур мақолани ёзган журналист ушбу заминада ўтказган махфий текширувлари асосида Сурияга тегишли ўнлаб тарихий асарлар сотувга чиқарилганини ва қадимий Рим даврига мансуб ҳайкалнинг қиймати қарийб икки миллион нарх этилганини маълум қилган.\nАйтиш лозимки, ЮНЕСКОнинг Халқаро Мероси рўйхатига киритилган ва ўнбиринчи милодий асрда бани Умая силсиласи томонидан бунёд этилган Ҳалаб шаҳрининг жомиъ масжиди минораси бир неча вақт олдин портлатилган эди. Салиблик уруши давридан қолган Шижоон қалъаси, тарихий шаҳарлар ҳисобланган Доро, Полмеро, Доркуш, Дейр-Аззур,тарихий ҳудудлар ҳисобланган Тал-Алъашрий, Тал-Алошорно, Тал-Ҳосоко ва Тал-Алширнинг ҳозирги ҳолатлари инқирозли эълон қилинган ва уларга халқаро идоралар, хусусан ЮНЕСКО ташкилоти томонидан кўпроқ эътибор қаратилиш таъкидланган.\nБерилган маълумотларга кўра, Сурияда нотинчликлар бошланганидан кейин ушбу мамлакат музейлардаги экспонатларнинг учдан бир қисми ва ўн олтита бошқа тарихий масканлардан ҳам кўплаб тарихий асарлар ўғирланган.\nТарихий асарлар мутахассислардан бирининг айтишича, мазкур мамлакатда ўғирланган маданий-маънавий меросга тегишли буюмларнинг қиймати қарийб 2 миллиард долларни ташкил этади.\nСурияда кўплаб ташкилотлар ўтган вақтлар давомида тўқнашаётган томонларга мурожаат қилиб, ушбу мамлакат маданий меросини ҳимоя этишга,уларга нисбатан ҳурмат кўрсатишга ва тарихий асарларни ҳарбий ва сиёсий мақсадлар учун фойдаланмасликка чақирган эдилар.\nАммо марказий ҳукумат назоратидан йироқ бўлган минтақаларда тарихий асарлар сақланадиган маскан ва музейларга кўпроқ ҳужумлар ва ўғирликлар амалга оширилган.\nМисрда юзага келган инқилоб жараёни ушбу мамлакат президенти Ҳусни Муборакнинг қудратдан кетишига сабаб бўлди. Мазкур мамлакатдаги нотинчликлардан фойдаланиб, ўғрилар ва мўмай фойда хоҳловчилар Мисрниг айрим музей ва тарихий обидаларга ҳужум қилиб, кўплаб тарихий асарларни ўғирлашган. Қоҳира музейидан ўғирланган ноёб экспонатлардан бири милоддан минг йил аввал ясалган Ахнотун ҳайкали бўлган.\nНил дарёсининг ғарбий қирғоғида жойлашган Миср улуғлари маъбади ва бошқа бир маъбадга ҳам қуролланган ўғрилар ҳужум қилиб, тарихий асарларни ўзлари билан олиб кетишган.\nУшбу ўғирланган тарихий асарлар қаерга олиб борилмоқда?\nМаълумки, уларнинг айримлари яширинча сотилган ва айримлари эса ҳозиргача қаерда сақланаётгани маълум эмас. Бироқ ўғирланган айрим тарихий асарлар Америка ва Англияга олиб борилган. Бундан ўғрилар қаердан озуқа олаётганликларини хулоса қилиш мумкин.\nМисол учун, Американинг божхона ходимлари томонидан Техасда қадимий Мисрнинг санъат асари бўлган икки мумиёланган тобут ноқонуний тарзда олиб борилгани аниқланган.\nАйтиш лозимки, Араб мамлакатларидан маданий меросга тегишли бўлган асарларни ўғирлашлар бир неча йил олдин бошланган эди.\nАйрим мутахассисларга кўра, Америка 2003 йил Ироққа ҳужум қилганидан кейин ушбу ўғирликларнинг янги фасли бошланади. Ўша вақтда Ироқнинг кўплаб музей ва тарихий обидалари уруш амалиётлари оқибатида бузилиб, жуда муҳим бўлган тарихий асарлар ўғирланган эди.Ўғирланган кўплаб тарихий буюмлар Америка ва Англияда пайдо бўлган.\nБағдод шаҳрида жойлашган Ироқ миллий музейи ушбу мамлакатнинг энг катта музейи ҳисобланади. Ушбу музейда Байнаннаҳрайн тамаддуни, жумладан, сумарийлар, ошурийлар, бобулийлардан қолган нафис тарихий асарлар мажмуаси ҳамда исломий маданият ва ҳунармандчиликнинг маҳсули бўлган экспонатлар сақланади.\nАмерика қўшинлари томонидан Ироқ ишғол этилгани ва ушбу мамлакатнинг турли шаҳарларида қуролли тўқнашувлар бошланганидан кейин Ироқ миллий музейи олти йил давомида ёпиб қўйилади. Кейинроқ маълум бўладики, 2003 йили ушбу музейдан қарийб ўн беш мингта Ироқнинг турли тамаддунларига тегишли тарихий асарлар ўғирланган экан. Узоқ қидирувлардан сўнг ва халқаро ташкилотларнинг ёрдамлари орқали ўғирланган асарлардан фақат олти мингтаси Ироқ миллий музейига қайтарилди.\nИроқнинг ЮНЕСКОдаги вакили ва ушбу мамлакат маданий мероси мутахассиси Шеро Бредшига кўра, шароит инқирозли бўлган ва тарихий асарларни ўғирлаш ҳолатлари олдин ҳам кузатилган бўлсада, аммо кейинги вақтларда ушбу салбий ҳолатларнинг кўлами кенгайган. У ушбу ҳолатларнинг юзага келишига Америка ҳарбийларини айбдор этади. Чунки уруш бу каби ҳолатларни вужудга келтиради.\nУшбу тартибда Яқин Шарқ ва Араб мамлакатларининг маданий меросларини ўғирлаш ҳолатлари ўтган охирги йилларда турли шаклларда юзага келмоқда. Баъзан бегона кучларнинг ўзга ўлкаларга ҳужумлари бунга сабаб бўлса, баъзида террористларга қурол-яроқ жўнатиш жараёнлари ушбу ҳолатларни келтириб чиқармоқда. Юқорида айтилган мамлакатларда юзага келган нотинчликлар ҳам тарихий асарларнинг ўғирланишига яхши имконият яратган. Бу каби қалтис ҳолатлардан ўғри ва фойда изловчилар суиистеъмол қилишади. Ушбу заминада инсоният маданий меросини йўқ қилиш ва мусулмон халқларнинг ахлоқий ва инсоний қадриятларига душманликлар ҳам асосий омил бўлмоқда.\nСуриялик сиёсий таҳлилчи Тавфиқ Жародга кўра, Араб ўлкаларининг маданий меросини йўқ қилиш бир неча йил олдин бошланган ва ушбу лойиҳалардан мақсад фақат фойда кўриш эмас, балки халқларнинг тарихий ўтмишини ҳам бартараф қилишдир.\nMore in this category: « Разолат хавфи Оли Байт Ислом фикри қироллик муассасаси »


Мазкур тадбир АҚШ Халқаро тараққиёт агентлиги (USAID)нинг минтақавий иқтисодий ҳамкорлик лойиҳаси доирасида Ўзбекистон Республикаси Ташқи иқтисодий алоқалар, инвестициялар ва савдо вазирлиги, Хусусийлаштириш, монополиядан чиқариш ва рақобатни ривожлантириш давлат қўмитаси, Фарғона вилояти ҳокимлиги ҳамда бошқа қатор ташкилотлар ҳамкорлигида ташкил этилди.\nУнда Германия, Беларусь Республикаси, Латвия, Литва каби давлатларнинг йирик савдо ташкилотлари, транспорт ва логистика хизматлари кўрсатувчи фирма ҳамда компаниялари, шунингдек, мазкур йўналишда фаолият юритаётган маҳаллий корхоналар қатнашди.\nИкки кун давомида хорижлик меҳмонларга юртимизда етиштирилаётган қишлоқ хўжалиги маҳсулотлари ҳамда уни қайта ишлаш борасидаги имкониятлар ҳақида маълумотлар берилди.\nБизнес-форум доирасида вилоят Тадбиркорлар марказида боғдорчилик ва сабзавотчилик соҳасига ихтисослаштирилган агрофирмалар, фермер хўжаликлари, -деҳқон бозорлари, кичик бизнес ва хусусий тадбиркорлик субъектлари томонидан уюштирилган маҳсулотлар ярмаркаси ҳам бу борадаги ҳаётбахш ислоҳотлар самарасини яққол намоён этди.\n— Дунёнинг нуфузли халқаро кўргазмаларида заминимизда етиштирилган мева-сабзавотлар юксак эътирофга сазовор бўлаяпти, — дейди Учкўприк туманидаги шифобахш гиёҳ ва чойлар ишлаб чиқарувчи “Меҳригиё” корхонаси раҳбари Маъруф Қодиров. — Айни пайтда бир қатор давлатлардаги буюртмачиларимизга ўз маҳсулотларимизни етказиб бераяпмиз. Шу билан бирга, экспорт географиясини янада кенгайтириш борасида музокаралар ҳам олиб бормоқдамиз. Ҳозир қарийб\n80 турда маҳсулот тайёрлаяпмиз. Яқин кунларда улар қаторига яна 10 турдаги табиий -шарбатлар қўшилади. Таъкидлаш керакки, сўнгги йилларда юртимизда мева-сабзавот ва узум етиштириш ҳамда қайта ишлашга катта эътибор қаратилмоқда. Давлатимиз раҳбарининг 2006 йил 11 январдаги “Мева-сабзавотчилик ва узумчилик соҳасини ислоҳ қилиш бўйича ташкилий чора-тадбирлар тўғрисида”ги қарори тармоқ ривожида муҳим аҳамият касб этаётир.\nБугунги кунда тадқиқотчи олимларимиз томонидан уларнинг янги, серҳосил навларини яратиш, соҳага илғор технологияларни жорий қилиш, экспорт ҳажмини ошириш борасида ибратли ишлар бажарилмоқда. Биргина ўтган йили Фарғона вилоятида 414 минг тонна мева,\n783 минг тонна сабзавот, 277 минг тонна картошка, 71 минг тонна полиз неъматлари, 113 минг тонна узум етиштирилди. Вилоят эҳтиёжидан ортган 120 миллион долларлик маҳсулот жаҳоннинг 80 дан ортиқ давлатларига сотилди.\n— Мазкур форумга водий тажрибасини ўрганиш, қолаверса, халқаро миқёсда ҳамкорлик келишувларига эришиш мақсадида Хоразмдан келдим, — дейди “Баҳром” фермер хўжалиги ва “Юқорибоғ неъматлари” агрофирмаси раҳбари М. Раҳмонов. — Биргина Урганч туманининг ўзида 10 минг гектарга яқин боғлар бор. Маҳсулотларимизни экспорт қилиш имкониятларини кенгайтиришда бу ерда орттирилган тажриба қўл келади.\nАйни пайтда Фарғона вилоятида қарийб 50 минг гектар боғ мавжуд. Шунингдек, 8 минг 840 та иссиқхонадан қиш мавсумида мўл ҳосил олинаяпти. Қолаверса, ҳудудда умумий сиғими 51,8 минг тоннага тенг 180 та замонавий музлаткичли омборхона барпо этилди.\n— Ўзбекистон қишлоқ хўжалиги неъматларини хорижга жўнатиш соҳасида жуда катта салоҳиятга эга, — дейди USAIDнинг Марказий Осиё бўйича минтақавий бюроси -директори Жорж Декун. — Энг аввало, бу мамлакатингизда етиштирилаётган озиқ-овқат маҳсулотларининг юқори сифати, мазали таъми ва фойдали хусусиятлари билан боғлиқ. Мазкур анжуман ўзбек миришкорларининг ташқи бозорларга кириб боришини янада жадаллаштиришга хизмат қилади.\n— Серқуёш ўлкангизда етиштирилган қишлоқ хўжалиги маҳсулотлари Болтиқбўйи мамлакатларида жуда ҳам харидоргир, — дейди форум иштирокчиларидан бири, Латвиянинг Ўзбекистондаги Фавқулодда ва мухтор элчиси Эдгарс Бондарс. — Шу билан бирга, юртингиз ноз-неъматларини Латвия бандаргоҳлари орқали Европа бозорларига олиб чиқиш борасида беқиёс имкониятлар мавжуд. Айни соҳада ҳамкорликда улкан ютуқларга эришишимиз мумкин.\nХалқаро бизнес-форум доирасида ўзаро тажриба алмашилди ҳамда якунда ўзаро манфаатли шартномалар имзоланди.\nМазкур рукндаги бошқа мақолалар: « Замонавий, улкан ва ноёб саноат объектлари иқтисодиётимиз равнақига хизмат қилаяпти\tПластик карточка: Фойдаланувчиларга қўшимча қулайликлар »


АҚШ собиқ вице-президенти Жозеф Байден президентликка номзодини эълон қилди\n17 январ 2021, Тошкент вақти: 05:35\nАҚШ собиқ вице-президенти Жозеф Байден сайловолди штаби ҳозирлаган видеоролик билан Байден ҳам ўзининг Демократик партиядан президентликка номзодлигини эълон қилди.\nЎз видеомурожаатида Байден АҚШнинг фундаментал қадриятлари Дональд Трамп президентлиги боис таҳдид остида қолганини айтади.\nБунга мисол тариқасида 2017 йил ëзида Шарлотсвилл шаҳарчасида ўнгчи ва либерал фаоллар ўтказган намойишлар пайтида юзага чиққан тартибсизликларга бўйича Трамп қилган баëнотни келтиради.\nБу баëнотида Трамп “иккала томонда ҳам яхши одамлар бор” деган ва Байден таъкидича¸ неонацистларга бундай ëндашув Америка қадриятларига зиддир.\n- Айнан шу таҳдид боис¸ мен бугун ўз номзодимни эълон қилмоқдаман¸ дейилади Байден видеомурожаатида.\nҲозирга қадар Демократик партия аъзоларидан 18 нафари 2020 йилги президентлик сайловига ўз номзодини қўйди. Сўнгги сўров натижаларига кўра¸ бу номзодлар орасида 76 яшар Байден тарафдорлари кўпчиликни ташкил қилади.\nСиëсий таҳлилчилар фикрича¸ Байденнинг катта ва кичик донорлардан ўз сайловолди кампаниясига энг кўп маблағ йиғиш ва америкаликлар орасида нуфузи баландлигича қолаëтган собиқ президент Барак Обама қўлловига эришиш эҳтимоли кучлидир.


Еркин Қарақалпақстан Вести Каракалпакстана 07:19:31, 18.02.2020\n«АНАША»ҒА АҢСАРЫ АЎҒАН АХМЕТ\nЖынаят ислери бойынша Беруний районы суды ашық суд мәжилисинде жынаят ислери көрип шығылған А.Ниязов, А.Абдуллаев ҳәм Н.Султановлардың үшеўи де ҳеш жерде жумыс ислемейди. Қалаберди алдынғы екеўи бурын да ислеген қылмысларына жараса жазаны өтеген. Әлбетте, бүгингидей кең имканиятлар жаратылған абат журтымызда белгили бир кәсиптиң басына «жип тақпаған» адамнан не үмит, не қайыр. Және бир таңланатуғын жеримиз бәри де шаңарақлы, ҳәр бири үш-төрт перзенттиң әкеси. Сонда қазан қаяқтан қайнайды, ишип-жемей ме, киймей ме, мереке-мейлиске, қулласы...\nСудта анықланыўынша Ахмет Ниязов өткен жыл май айының орталарында қатаң қадаған етилген, яғный қурамында нәшебентлик затлары болған марихуана өсимлик туқымын нызамға қылап рәўиште өзиниң Төрткүл районы, «А.Дурдыев» аўыл пуқаралар жыйыны аймағындағы жасап турған үйиниң қапталындағы мөлдек жериниң бир метр квадрат жерине ғаўыш арасына егип, көгерип шыққан еки түп марихуана (кендир) өсимлигине «баладай қарап» гүзге шекем бабында писип жетилидирген «анаша»ға аңсары аўған, материаллық мәп көриўди гөзлеген Ахмет нызамға қайшы ҳәрекетин баслайды. Атап айтқанда, ол өткен жылдың 30-октябрь күни Төрткүл районы «Дийқан базары» аймағындағы Матнапесов көшеси 1-жай, 7-квартирасында ўақтынша жасаўшы Нариман Султановқа 100 грамм марихуананы 200 мың сумға сатыў жолы менен өткерген.\nБуннан тысқары ол 25-ноябрь күни жынайый ҳәрекетлерин және де тәкирарлап, сол базар аймағында түске шекем Н.Султановқа әдеттегидей өнимди сол баҳада, түстен кейин Огаҳий көшеси 4-жайда жасаўшы А.Абдуллаевқа 60 граммын 200 мың сумға нызамға қылап рәўиште сатып мәпленеди. Нәшебентликтиң нәшесине берилген жигитлер буннан кейин де бирнеше мәрте «қәдимги заттан бурынғыдай таярлап қой» деп Ахметке қоңыраў етип «саўда-сатық» етип келген.\n«Баспақтың жуўырғаны сабанханаға шекем» деген гәп бар, халқымызда. Бул нақыл усындайда, усындайларға қарата айтылса керек. Өйткени, бул нәшебентлердиң де нызамсыз ҳәрекетлери узаққа бармады. Ҳуқық қорғаў уйымы хызметкерлериниң биргеликте алып барған илажы даўамында олар избе-из иркилип, сатаман, пайдаланаман деп қойған затлары айғақлы зат ретинде дәлил сыпатында ҳүжжетлестирип, суд-химиялық экспертизасының жуўмақлары алынды.\nУзын гәптиң қысқасы, «анаша»ға аңсары аўған бул нәшебентлер ислеген қылмысларына жараса суд уйымы тәрепинен ҳәр қыйлы жылларға еркинен айырыў жазасына ҳүким етилди.\nСәне: 30.06.2016 06:30:49


Тожикистонда сохта Юлдуз Усмонованинг концертини уюштирган кишига расман айблов билдирилди\n23 октябр 2020, Тошкент вақти: 13:40\nСохта концерт афишаси.\nТожикистоннинг Сўғд вилоятида ички ишлар органлари Юлдуз Усмонованинг сохта концертини уюштирганлардан бирига нисбатан жиноят иши очди.\nОзодлик радиоси тожик хизматининг 13 январда Сўғд вилоят Ички ишлар бошқармасига хабар беришича, 43 ёшли Саиджон Ғаниев 2019 йилнинг охирларида бошқа бир одамни томошабинларга Юлдуз Усмонова сифатида тақдим этиб, сотилган чипталарни ўзлаштириб олгани учун “товламачилик”да айбланмоқда.\nУнга нисбатан билдирилган айблов судда ўз тасдиғини топса Саиджон Ғаниев 52 минг самоний (тақрибан 5362 доллар) жаримага тортилиши ёки 5 йилгача қамалаши мумкин.\nОзодлик радиоси тожик хизмати мухбири Саиджон Ғаниевнинг бу масалада муносабатини билишга муваффақ бўлмади. Унинг қаерда экани ҳозирча номаълум. Унга нисбатан қандай эҳтиёт чораси қўлланилгани ҳақида маълумот йўқ.\n25 декабрь куни Истаравшандаги “Садбарг” ресторанида Юлдуз Усмонова иштирокидаги концертга келган томошабинлар унинг ўрнига ўзбек хонандасининг ҳаракатларига тақлид қилувчи кишини учратишган.\nКонцертга келганлар қўшиқ куйлаётган кишининг Юлдуз Усмонова эмаслигини пайқаб қолишган. Хабарларга кўра, сохта Юлдуз Усмонованинг концерти учун нархи 350 сомоний (35 долларга яқин) бўлган чипталарни 100 дан ортиқ киши харид қилган.\nСўғд вилоят ички ишлар бошқармаси матбуот котиби Акбар Шарифов Озодликнинг тожик хизмати билан суҳбатда тергов доирасида бир неча киши сўроқ қилинганини маълум қилган.\n“Мени ва концертнинг бошқа ташкилотчиси Жамшедни Истаравшан ИИБга таклиф қилишди ва сўроқ қилишди. Сўроқдан сўнг мени қўйиб юборишди, Жамшед эса – унинг ҳақиқий исми Саиджон Ғаниев – ушланди”, деб айтганди ўшанда концерт уюштирувчиларидан бири Шерзод.\nШерзодга кўра, у зални безаш ва тожик хонандаси Хуршед Мўминжонни таклиф қилиш билан шуғулланган.\n“Саиджон Ғаниев Юлдуз Усмоновани олиб келиш учун Тошкентга боришини айтди. Бироқ у мутлақо бошқа одамни олиб келди”, дейди у.\nАйни пайтда сохта Юлдуз Усмонова аёл эмаслиги ҳам аниқланди – “Садбарг” ресторанида ўзбек хонандаси қўшиқларини пародиячи Рустамхўжа Усмонов ижро этган. Ўзининг "Инстаграм"даги саҳифасида пародиячи Истаравшандаги кечага таклиф қилган қандайдир Жамшиднинг фирибига алданиб қолганини таъкидлаган.


Ўзбекистонда Россияга қарашли йирик концерн раҳбари ҳибсга олинди\n07 март 2021, Тошкент вақти: 05:04\nҒарбий Урал машинасозлик концерни (Западно-Уральский машиностроительный концерн (ЗУМК, Пермь) Бош директори Александр Поздеев\nПермь шаҳридаги Ғарбий Урал машинасозлик концерни (Западно-Уральский машиностроительный концерн (ЗУМК, Пермь) Бош директори Александр Поздеев Ўзбекистонда ҳибсга олинди.\n“Новости” ахборот агентлигининг бу ҳақдаги 19 май кунги хабарини Озодликка Концерннинг Ўзбекистондаги ваколатхонаси расмийси билвосита тасдиқлади. Корхонанинг Пермдаги бош идораси вакили воқеани изоҳлашни истамади.\nХабарларга қараганда, Ўзбекистонда амалга оширилган контрактлар баҳосини Ғарбий Урал машинасозлик концерни ошириб кўрсатгани факти бўйича иш қўзғатилган.\nКонцерннинг расмий сайти маълумотларига кўра, мазкур корхона Ўзбекистонда умумий қиймати тақрибан 200 миллион доллардан зиёд лойиҳаларни амалга оширмоқда.\nРоссия “Новости” ахборот агентлигининг ўз манбасига таяниб хабар қилишича, Александр Поздеев “калий заводига оид жиноят иши доирасида Ўзбекистон Бош прокуратурасига чақиртирилган ва шундан сўнг ҳибсга олинган”.\nМаълум бўлишича, Ғарбий Урал машинасозлик концерни Бош директори Александр Поздеевнинг ҳибсга олиниши билан боғлиқ масалаларни ҳал қилиш юзасидан Россия Федерациясининг Ўзбекистондаги элчихонаси Ўзбекистон Ташқи ишлар вазирлиги билан мулоқот қилмоқда. Бу ҳақда Элчихона расмийси Вадим Чекмазов маълум қилган.\nАйтилишича, 19 май, куннинг иккинчи ярмида маҳаллий суднинг Поздеевнинг ҳибсга олиниши устидан апелляция аризаси кўриб чиқиши кутилаётган эди.\nКонцерннинг Ўзбекистондаги ваколатхонаси расмийси Озодликнинг бу ҳақдаги саволига ҳам жавоб беришни истамади. Пермга мурожаат қилишни маслаҳат бериш билан чекланди.\nҒарбий Урал машиносаозлик концерни расмий сайтига кўра, Концерн таркибига кирувчи “ЗУМК-Инжиниринг” масъулияти чекланган жамияти Деҳқонобод калийли ўғитлар заводини қуриб битирган ва завод 100 фоизли қувват билан ишга тушган. 2011 йили мазкур объектни фойдаланишга топшириш тўғрисидаги Давлат комиссияси акти имзоланган.\n“ЗУМК-Инжиниринг” масъулияти чекланган жамияти томонидан Ўзбекистон Республикасида 2007 – 2014 йилларда имзоланган ва амалга оширилган шартномаларнинг умумий қиймати 280 млн. АҚШ долларидан кўпроқни ташкил қилади”, деб хабар қилган Концерн расмий сайти.


Уй-жой коммунал хизмат кўрсатиш вазирлиги мутасаддиси тизимдаги камчиликлар учун Ўзбекистон аҳолисидан кечирим сўради - zarnews.uz\nУй-жой коммунал хизмат кўрсатиш вазирлиги мутасаддиси тизимдаги камчиликлар учун Ўзбекистон аҳолисидан кечирим сўради\nУй-жой коммунал хизмат кўрсатиш вазирлиги бошқарма бошлиғи Рустам Сатторов кўп хонадонли уй-жойларда иссиқлик ва сув таъминоти борасидаги камчиликларни санаб, уларнинг ечими йўлида қилинаётган ишлар ҳақида маълумот берди, деб хабар бермоқда Kun.uz мухбири.\n«Об-ҳавонинг 2020 йил ноябр ойидан бошлаб совиб кетиши ва унинг сурункали давом этиб туриши бизнинг барча камчиликларимизни кўрсатиб берди. Етиб келаётган мурожаатлар, журналист ва блогерлар ёритаётган масалалар бизнинг хато ва камчиликларимизни яққол кўрсатди», – деган у 8 январ куни АОКАда ўтказилган матбуот анжуманида.\nРустам Сатторовнинг таъкидлашича, вазирликка айниқса иссиқлик таъминоти борасида жуда кўп мурожаатлар келиб тушяпти.\n«Ҳақиқатдан ҳам, биз қозонхоналаримиз билан қамраб олган 23 минг уйдан фақат 13 мингтасигагина иссиқлик бера оляпмиз холос. Қолган 10 мингта уйдаги аҳолининг эътирозлари эса тўғри», – деган у.\nБошқарма бошлиғининг қўшимча қилишича, бугунги кунда республикада ўрнатилган тартибда ичимлик суви берилаётган аҳоли кўрсаткичи 73 фоизни ташкил қилади.\n«Шавкат Мирзиёев соҳамиз юзасидан охирги қарорига қўл қўйиш жараёнида 27 фоизни қандай ҳал қилиш бўйича ҳам бизга йўл очиб берди. Бу – давлат ижтимоий буюртмалари.\nБунинг учун бизга керакли маблағлар ҳам ажратиб берилган. Эндиликда мана шу ижтимоий буюртмалар билан Фарғона, Наманган ва Андижонда эксперимент тарзида 15 минг аҳолига нодавлат нотижорат ташкилотлар орқали ичимлик суви таъминотини қилишга ҳаракат қиламиз. Агар 2021 йилда янги тизим орқали аҳолига ичимлик суви етказиб бера олсак, 2022 йилдан худди шу тизимда ишлашга ўтамиз», – таъкидлаган Сатторов.\nВазирлик мутасаддиси сўзлари якунида брифингдан фойдаланган ҳолда, Ўзбекистон халқидан узр сўраган.\n«Брифингдан фойдаланган ҳолда, барча камчиликлар учун Ўзбекистон халқидан узр сўрайман. Биз мана шу камчиликлардан ўзимизга қаттиқ хулоса қилиб оламиз. Буни ваъда деб қабул қилинг», – деган Рустам Сатторов.


OzodDayjest: Депутатлар ҳоким ва прокурорлардан ҳисобот сўрай олмаяпти\n16 июл 2019, Тошкент вақти: 09:34\nДепутатлар қарсакбозликдан бўшамаётгани танқид қилинди. Парламент ҳукуматнинг хотин-қизларнинг иш соатини қисқартириш ҳақидаги фикрига қарши чиқди. Жиззахда “Обод қишлоқ” дастури доирасидаги ишларда камчиликлар аниқланди. Жорий ҳафта матбуот шу каби воқеалар ҳақида хабар берди.\nДепутатлар ўз ҳокимият ваколатидан фойдалана олмаётгани танқид қилинди\nЎзбекистондаги бирорта халқ депутатлари кенгашлари фаолияти намунали асосда ташкил этилмаган (“Инсон ва қонун”, 5 февраль). Қонунчиликда маҳаллий кенгашларга ҳоким ва прокурорлардан ҳисобот сўраш, бюджет тақсимотида иштирок этиш каби катта ваколатлар берилган. Аммо амалда депутатлари ўз ҳокимият ваколатидан фойдалана олмаётир. Қайд этилишича, кенгаш мажлислари қарсакбозлик билан ўтади, ортиқча саволлар берилмайди, ташаббуслар кўрсатилмайди. “Бу соҳага турли шахсий манфаатларни кўзлаб кириб қолганлар, лоқайдлар, лаганбардорлар, масъулиятсизлар ҳам, афсуски, талайгина”, деб ёзади газета. Депутатларнинг ўз ваколатидан тўлиқ фойдалана олмаётганига ижро ҳокимияти органлари беписандлиги ҳам сабаб бўлмоқда. Депутатларга кўра, айрим ижро ҳокимияти вакиллари ҳисоб беришдан бўйин товлайди, кенгаш мажлисларига келмайди. Газетага кўра, бюджет тақсимоти юқори даражада марказлашган шароитда маҳаллий ўзини ўзи бошқариш механизми ҳам суст ишламоқда. Эслатиб ўтамиз, аввалроқ Олий Мажлис депутати Расул Кушербоев ҳам марказий ва маҳаллий ижроия ҳокимият органларининг беписандлигидан ёзғирган эди.\nХотин-қизларнинг иш соатини қисқартириш ҳақидаги таклиф дискриминация деб аталди\nЎзбекистонда хотин-қизларнинг иш вақтини бир неча соатга қисқартириш таклифи баҳс-мунозараларга сабаб бўлмоқда (“Даракчи”, 7 февраль). Соғлиқни сақлаш вазири ўринбосари Элмира Боситхонага кўра, аёллар учун кунлик 8 соат иш вақти оғирлик қилиши мумкин ва уни қисқартириш мақсадга мувофиқдир. “Оилада фарзандлар тарбияси билан шуғулланиши учун аёллар учун иш вақти фақат 14:00 гача қилиб белгиланган давлатларни ҳам биламан. Мамлакатимизда ҳам аёлларнинг иш вақти соат 17:00 гача қилиб белгиланса, ҳар томонлама яхши бўларди”, деган Э. Боситхонова. Олий Мажлис Қонунчилик палатасининг Оила ва аёллар масалалари бўйича комиссияси раиси Дилором Файзиева эса ушбу таклиф дискриминация экани, яъни Конституцияда мустаҳкамланган эркаклар ва аёлларнинг тенг ҳуқуқлилиги тамойилига зид эканини айтган. Д. Файзиевага кўра, аёллар учун иш соатининг қисқартирилиши келгусида уларнинг ишга қабул қилинишида муаммоларни юзага келтиради. Қолаверса, аёллар имкониятларини тўлиқ рўёбга чиқаришларига тўсқинлик қилади.\nЖиззах вилояти Зарбдор туманида “Обод қишлоқ” дастури доирасида амалга оширилган ишларда бир қатор камчиликлар аниқланди (“XXI аср”, 7 февраль). Гарчи барча ишлар аъло даражада бажарилгани ҳақида ҳисобот берилган бўлса-да, кўплаб ишлар ўлда-жўлда қолмоқда. Масалан, “Тошкесган” қишлоғидаги мактаб қурилиши чала-ярим аҳволда. Қайд этилишича, ўқувчилар биринчи чоракда аҳоли хонадонларида ўқиган бўлса, иккинчи чоракда қурилиш кетаётган совуқ ва бетартиб мактаб биносида сабоқларни давом эттирган. Мактаб таъмирига маблағ ҳали ҳам ажратилмаган, ўқувчилар қачон тўлақонли дарслар олиши номаълум қолмоқда. “Тоза уруғ” қишлоғи ҳам ҳисоботларда “обод қилинган”. Аммо йўллар таъмири чала аҳволда, ичимлик суви муаммоси ҳам ҳал этилмаган. Газета маҳаллий раҳбарларни камчиликлардан сабоқ чиқариб, вазиятни ўнглашга чақирган.


"Рома" дарвозабони фаолиятини якунлади\n2 июнь, 2018, 22:45\nРимнинг “Рома” клуби дарвозабони Богдан Лобонт ўзининг футболчилик фаолиятини якунлагани ҳақида эълон қилди. Бу ҳақда клуб расмий сайти хабар бермоқда.\nТаъкидлаш керакки, 40 ёшли дарвозабон гарчи 2013 йилдан буён “Рома” сафида майдонга тушмай келаётган бўлсада, бугунги кунга келибгина қўлқопларини михга илишга қарор қилди.\nМаълумот учун, Лобонт ўзининг футболчилик фаолияти давомида “Рома”дан ташқари шунингдек "Корвинул", "Рапид", "Аякс", "Динамо" Бухарест ва "Фиорентина" каби жамоаларда ҳам тўп сурган. У Руминия терма жамоасида 85та учрашувда майдонга тушиб, ўз дарвозасидан 61та гол ўтказиб юборган.


Беларусдаги Тожикистон элчисининг ўғли героин билан қўлга тушди\n29 июн 2022, Тошкент вақти: 02:03\nТожикистоннинг Беларус Республикасидаги элчиси Қозидавлат Қоимдодов.\nТожикистон Божхона хизмати расмийси Озодликка Беларусдаги Тожикистон элчисининг ўғли Қоимдод Қоимдодов 16 сентябр куни Душанбе аэропортида 2,5 килограмм героин билан қўлга тушганини айтган эди. Бир кун ўтиб ташкилот матбуот котиби Қоимдодов қўлга олинганини тасдиқлашдан бош тортиб, героин яширилган чемодан кимга тегишли бўлганини аниқлаш устида иш олиб борилаётганини айтди.\nТожикистон расмийлари 16 сентябр куни Душанбе халқаро аэропортида чемодан ичида топилган 2,5 килограмм героин Беларус Республикасидаги Тожикистон элчисининг ўғли Қоимдод Қоимдодовга тегишли бўлгани ёки бўлмаганини аниқлаш устида иш олиб борилаётганини билдирди.\nТожикистон Божхона хизмати матбуот котиби Нурулло Шарипов Озодликка героин яширилган чемодан кимга тегишли экани ҳозирча аниқ эмаслигини айтди:\n- Транспорт полицияси багаж кимга тегишли эканини аниқлаши лозим. Бу масалага ойдинлик киритиш учун тергов давом этмоқда. Ҳозир аэропортда вазият шундай, йўловчи бир йўлакдан боради, унинг юки бошқасидан кетади. Героин топилган юк кимга тегишли бўлгани аниқланганидан кейин кимгадир айблов эълон қилиш мумкин бўлади, деди Нурулло Шарипов.\nДушанбе аэропортининг ўз исми ошкор этилмаслигини сўраган ходими Озодликка Қоимдод Қоимдодов ва унинг рафиқаси Муштари Муборакшоева 16 сентябр куни Москвага учиб кетаётган пайтда ушланганини айтган эди.\nБожхона ходимлари сканнер ёрдамида юкларни текшираётган пайтда чемодан ичига яширилган 2,5 килограмм героин борлигини аниқлаган.\nҲозирда эр-хотиннинг Тожикистон Божхона хизмати изоляторда экани айтилмоқда.\nОзодлик мухбирига кўра, айни воқеага алоқадорликда гумонланиб Қоимдод Қоимдодовнинг қариндоши ҳам қўлга олинган.\nТожикистоннинг Беларус Республикасидаги элчиси Қозидавлат Қоимдодовнинг ўғли бўлган Қоимдод Қоимдодов Минск шаҳридаги МДҲ Иқтисодий судида референт бўлиб ишлайди.\nДушанбе аэропортида қўлга олинган пайт у рафиқаси билан Минск шаҳрига Москва орқали учиб кетишга ҳозирлик кўраётган бўлган.\nТожикистон парламентининг собиқ спикери ва собиқ бош вазир ўринбосари Қозидавлат Қоимдодов 2005 йилда Тожикистоннинг Туркманистондаги элчиси этиб тайинланган.\nҚозидавлат Қоимдодов 2009 йил 30 октябридан Тожикистоннинг Беларусдаги элчиси лавозимида ишлаб келмоқда.


Глобаллашув даврида жамиятда шахснинг йириклашиши эмас, майдалашиши кучаймоқда - zarnews.uz\nГлобаллашув даврида жамиятда шахснинг йириклашиши эмас, майдалашиши кучаймоқда\nКомиллик эришган ва эришаётган шахс кўп нарсага қодир, у буюк ислоҳотчи, ўзгартирувчи, ҳатто даврни ортидан эргаштирувчи. Дарҳақиқат, миллатни маърифатли, онгли, кучли тарафларини юксалтириш сари жуда секин қадам ташланмоқда. Ўттиз йил ичида таълим тизимимиз неча марта ислоҳ бўлди.\nКўплаб коллежлар қурилган бўлсада, касб-ҳунарга болаларимизни ўргата олмадик. Интернет барини ўз измига бўйсундирди. Бугунги мураккаб глобаллашув даврига етиб келгач, жамиятда шахснинг йириклашиши эмас, балки майдалашиши жараёни кучаймоқда. Шу каби масалалар бўйича сиёсий фанлар доктори Бахтиёр Омоновнинг фикрларига қизиқдик.\n- Глобаллашув ва миллат тақдири учун тинимсиз кураш даврида ўзбек ўқувчиси, талабаси, қўйингки, одамлар нимага суяниши керак, деб ўйлайсиз?\n- Илмга! Илмли одам асло хор бўлмайди, дейди алломалар. Билимсизлик барча ёмонликларнинг манбаи, чунки билимсиз инсон ўзига энг катта ёмонликни қилган бўлади. Жоҳил кишининг тик тура олмайдиган қопдан фарқи йўқ. Саъдий Шерозий билимсизликни уруш довулига ўхшатади, овози баланд, ичи бўш одамга!\n- Шахс тарбиясида оила институтининг ўрни ҳақида тўхталиб ўтсангиз...\n- Глобаллашувда энг кўп оғирлик оиланинг зиммасига тушади. Сабаби, интернет, телевидение билан машғул бўлиш, ахборот олиш ишдан кейин уйда жадал давом этади. Сериал ва интернет қаршисида ота-она анча ожиз бўлиб қолмоқда. «Ҳар бир оила ўз фарзандларини ҳар қандай мафкуравий тажовузкорликдан ҳимоя қилишга тайёр бўлиб туриши керак», деган эди буюк қирғиз адиби Чингиз Айтматов. Ота-она фарзандлари билан жонли мулоқот, дўстона суҳбат қуриш ўрнига, кечалари телевизордаги турк сериалларидан бошини кўтармаса, нима дейсиз?! Ахир, турк, хитой, корейс мафкураси аллақачон юртимизга кириб келди-ку. Юз йиллик мустамлакачилик сиёсати кезган давр ҳақидаку гапирмаса ҳам бўлади, мусулмончилик анъаналари қарийб йўқолиб, атеист, динсиз, иймонсиз катта авлод етишганига ҳаммамиз гувоҳмиз.\nОила – жамият асоси, миллат қўрғони. Оилада ота-она кўмагида дид, фаросат, ақл, мушоҳада, фикрлаш тарзи шаклланади. Аммо бугунги кунда глобаллашув, оммавий маданият, борингки, ғарбона шакл-шамойилда яшашга мослашиш, ғарбона фикрлаш урфга айланиб бормоқда. Миллий урф-одат, анъана, қадриятлар (байрам, тўй, таъзия, меҳмондорчилик, оқибат кўрсатиш, кексаларнинг ҳолидан хабар олиш ва бошқалар)ни билмаган, олтин қоидаларни писанд қилмаган Оврупоча йигит ва қиз ҳаётда осон йўлни танлаб, муддаоларига тезда эришиш, “Green Card"ни ютиб, орзусидаги Амриқода яшашни ният қилишади.\nЖадид бобомиз Абдулла Авлоний «Ким нимани яхши кўрар?» номли бадиасида бундан юз йил муқаддам жамиятдаги ҳолатни шундай баҳолайди: «Эҳтимол, бизнинг халқ илму маърифатни, тарбия ва таълимни, ҳунар ва саноатни яхши кўрар, деб ўйлайдурғондурсиз? Йўқ, бу фикрингиз янглиш», дейди. Дўкондорларимиз ишларини тартибга солмай, замонага мувофиқ иш юритмай, Маллахон замонидан қолғон эски дўкон, эски тос, эски тартибларини яхши кўрурлар. Оналаримиз билим ва тарбия ўрнига эрлари ила урушуб-талашуб қизлариға мол қилмакни яхши кўрурлар. Оталаримиз болаларини ўқутмак ва таълим бермак ўрнига “ўғлим, эмди каттакон йигит бўлдинг, шунча ўқуганинг етар, пул топ!” , деб «ташишка» – ҳаммоллик қилдиришни яхши кўрурлар. Ёшларимиз илм ва маърифатли бўлишни, ҳунар, санъат ўргонишни ўрнига ўзларига зеб беруб тор шим ила калта камзул, қотирма ёқаларга бино қўйишни яхши кўрурлар. Қизиғи шуки, ўша замонлардаёқ, жамиятга ёт унсурлар кириб келган, мақсад сари интилиш ўрнига, озгина чаласаводлигимиз туфайли, майдалашиш жараёни бошланган экан-да.\nФурсат ғаниматни билган овруполиклар билим, маърифат, тенглик, фидойиликни алқаб, унга амал қилиб, Фаробий, Беруний, Ибн Сино, Фарғоний, Термизий, Самарқандий, Насафий сингари алломалари бисёр бўлган Шарқ халқларини ғафлатда қолдириб, тараққиётда илдамлаб кетдилар.\nЯна илм ва маърифатнинг жамият ҳаётида, шахс тарбиясидаги ўрни ҳақида озгина тўхталсам. Яқинда бир таҳлилий мақола қўлимга тушиб қолди. Қисқа ва аниқ ифода усули, ёзилган очиқ гаплар каминада ажиб таассурот қолдирди. «Биз ўзимизга кўп ишониб юрган эканмиз-да», деган хулосага келдим. Сиз бирор марта ўзингизга савол бериб кўрдингизми, нима учун биз мусулмонлар тараққиётдан бунақа орқада қолиб кетдик? Муаммо таълимда экан. Халқаро Ислом Ҳамкорлик ташкилотига 57 та давлат аъзо бўлиб, шу ҳудудларда жами 500 та университет мавжуд. Бу уч миллион мусулмонга битта университет тўғри келади дегани. Биргина Америка Қўшма Штатларининг ўзида 5578 та университет ишлайди, яъни 57,0 минг америкаликка битта университет тўғри келади. Нима учун биз бунақа ожиз бўлиб қолдик? Сабаби шуки, биз билим ишлаб чиқара олмаяпмиз, мусулмон илм дунёсини ярата олмаяпмиз. Аҳолисининг асосий қисми мусулмонлардан иборат бўлган давлатларда ҳар бир миллион мусулмонга 230 нафар олим тўғри келади. АҚШда ҳар миллион кишига 4000, Японияда 5000 олим тўғри келади. Бутун араб дунёсида фаолият юритадиган олимлар сони 35 000 нафар, ҳар бир миллион арабга 50 техник-инженер тўғри келади. Христиан дунёсида ҳар бир миллион аҳолига 1000 инженер тўғри келади. Мусулмон дунёси ялпи ички маҳсулотнинг 0.2 фоизини, Ғарб эса 5 фоизини илм-фанга сарфламоқда. Хулоса шуки, биз билим ишлаб чиқара олмаяпмиз. 1000 нафар аҳолига тўғри келадиган матбуот сони ва миллион аҳолига нисбатан нечта янги сарлавҳали китоб чоп этилиши аҳоли орасида билим қанчалик яхши тарқалишини кўрсатиб турадиган жиҳатдир. Покистонда бир кунда ҳар минг кишига 23 та газета, Сингапурда 360 та газета чоп этилади. Буюк Британияда янги чоп этиладиган китоблар сони солиштирилса, ҳар миллион кишига йилида 2000 та янги китоб ёзилиб, чоп этилади. Мисрда ҳар бир миллион аҳолига 20 та янги китоб ёзиб чоп этилади.\nЗамонавий дунёда маълум бир мамлакатда илм-фан қанчалик ривожланганлигини ушбу мамлакатдан экспорт қилинадиган юқори технология воситалари сонидан билиб олса бўлади. Масалан, Покистон давлатининг бир йиллик экспорт товарлари фақатгина 1 фоизи юқори технологияларга тўғри келади. Саудия Арабистони, Марокаш, Кувайт, Жазоирда вазият янада ачинарли. Ушбу мамлакатлар экспортининг фақатгина 0,3 фоизигина юқори технологияларга тўғри келади. Цингапурда ушбу кўрсаткич 58 фоизга тенг. Хулоса шуки, биз илм-фанни амалда қўллай олмаяпмиз.\nҚизиқ маълумот: Ислом Ҳамкорлик ташкилоти 57 аъзосининг бир йиллик умумий ялпи ички маҳсулоти 3 триллион долларга бормайди. Биргина АҚШнинг ЯИМ 18 триллион доллар, Хитойники 16 триллион, Япония 4,2 триллион, Германия бўлса бир йилда 3.4 триллион долларлик маҳсулот ишлаб чиқаради. Биз 57 мусулмон давлат бир бўлиб биргина Германиянинг ЯИМини ишлаб чиқара олмас эканмиз. Нефтга бой араб дунёсининг уч бой мамлакати Саудия Арабистони (643 млрд), Қатар (200 млрд), БАА (359 млрд)нинг биргаликдаги умумий ялпи ички маҳсулоти ҳажми (нефтни ҳам ҳисобга олганда) бир триллион 200 миллиард долларлар атрофида. Биргина Испания бир йилда 1 триллион 256 миллиард, Польша 509 миллиард доллар қийматга эга ЯИМ ишлаб чиқаради. Демак, бутун дунё умумий маҳсулот ҳажмига нисбатан мусулмон дунёси жуда кам маҳсулот ишлаб чиқаради, бунинг тагида илм-фаннинг қолоқлиги ётади. Юқорида келтирилган ҳайратомуз ахборот Исломободдаги илмий тадқиқот маркази профессори, доктор Фаррух Салим фикрлари.\nБугунги кунда рад этиб бўлмайдиган ушбу далиллар ҳар бир ўзбекни ҳам ўйга толдиради. Давлатимиз раҳбари Шавкат Мирзиёев 2020 йилни «Илм, маърифат ва рақамли иқтисодиётни ривожлантириш йили», деб бежиз номламадилар. Буюк келажакнинг мустаҳкам пойдеворини илм, таълим орқали қуриш режаси ётибди. Жорий йилнинг 31 январь куни олимлар ва ёш тадқиқотчилар билан учрашувда Шавкат Мирзиёев бу шарафли йўлда хоҳлаган маблағ, грантларни беришга тайёр эканлигини билдирди. Бу ташаббусни олимларимиз эллик йилдан бери кутаётган эди. Э-ҳе, не-не илм мактаблари ёпилиб кетди, энди уларни тиклаш вақти келди. Аммо назаримизда, энг катта бойлик: инсон онги, ғурурини тиклаш, маданий ва сиёсий савиясини кўтариш билан боғлиқ кечади. Демак, жамият ҳаётида ижтимоий фанларнинг ўрни ҳам салмоқли бўлади.\nИлмни мактабдан олмоқ ҳам фарз, ҳам қарздир. Юртбошимиз сўнгги икки йилда таълим ва тарбия борасида мисли кўрилмаган ўзгаришларни амалга оширишни бошлади. Бунинг сабаби маълум: мактаб – маърифат ва маънавият ўчоғи.\n- Таълимнинг жаҳон тажрибасидан ҳам ўрганиш, зарурат туғилса, илғор жиҳатларини ўзлаштириш зарур кўринади. Нима дедингиз?\n- Жадид маърифатпарварлари 100 йил олдин ёшларни ўқитишни Германиядан бошлашгани сабаби шуки, немислар барчага ўрнак, андоза бўлишга арзийдиган тартиботга ўрганган миллат эди. Германия – узоқ асрларга бориб тақалувчи илмий мактаблари, Гёте, Гегел, Бетховен, Нитше, Эйнштейн, Гумболдт сингари олим ва ижодкорлари билан тилга тушганди. Халқаро доирада эътироф этилган немис таълим даргоҳларида мустақил фикр ҳамда кенг дунёқараш шаклланишига алоҳида эътибор берилади. Таълим тизимига татбиқ этилаётган янги усуллар, сўнгги ахборот технологияларидан унумли фойдаланмаганларга жуда кийин бўлади. Тараққиёт манзили сари ошиқаётган жамиятда билимсиз ўз ўрнига эга бўлиш амри маҳол. Дарвоқе, немисларга хос темир интизом, бирсўзлилик хислатлари ҳам айнан таълим даргоҳларида шаклланади. Германияда мактабгача таълим муассасалари давлат тизимига кирмайди. Демак, фуқаролар бой, миллатни тарбиялаш масаласини ўзининг зиммасига олган. Болалар боғчаси хайрия жамғармалари, маҳаллий ҳокимият хамда черков васийлигида фаолият юритади. Шу билан бирга, корхона ва ташкилотлар хам ўз боғчасига эга бўлиши мумкин. Шу боис, немислар боғчаларни «тафаккур устахонаси» деб аташади.\nҲозирги кунда жамиятда кўпчиликни илм-маърифат ва тадбиркорликни қандай қилиб уйғун ҳолда олиб борса бўлади, деган савол қийнайди. Афсуски, бу борада изчил тизим шаклланмаган. Тадбиркорларда маънавият етишмайди, маърифатчиларда бизнес уқуви етишмай турибди. Шу кунларда Халқ таълими вазири Шерзод Шерматов болаларни пул топиш маданиятини ўргатишдан ҳайиқмаслик керак. Пулдан қочиб, камбағаллашиб, ўз ғоя ва фикрларини амалга оширишга қийналмоқдамиз. Энди замонга қараб пулнинг ҳам моддийлик, ҳам бозор иқтисодида қадрият эканлигини мактаб ўқувчиларига тўғри тушунтирайлик, деган фикрларни ўртага ташлади. Вазирнинг бу чиқишида ҳам масалага янгича қараш ва ёндашувни кўриш мумкин. Машҳур кишилар бу борада ажойиб ҳикматларни айтишган. Америкалик машҳур инвестор Уоррен Баффет бизнес мактабининг талабалари билан учрашганда, шундай ҳаётий маслаҳатларни беради: "Ўзингизга сармоя қилинг, ўз истеъдодингизни ривожлантиринг ва кучсиз томонларингиз устида ишланг. Аввало, ўз иштиёқингизни аниқланг, ўз принципингизга тўғри келадиган соҳани танланг. Унда пул учун ишламанг. Фахрланиш ҳиссини уйғотадиган инсонлар билан ишланг. Демак, бу ҳам шахс интиладиган бир йўл, услуб.\n- Айтингчи, бу жараённи ким шакллантиради? Шахснинг ички қуввати (детонатори)ни ким ишга солиб юборади?\n- Ўқитувчи, тарбиячи! Ўқитувчи ўқувчининг барча қизиқишларини, ундаги салоҳиятни кўра билиши ва ривожланиши учун бор кучини бериши керак. Буни шундай бажариши лозимки, токи бола ўқишни истаб, буни эплай олсин. Ўқитувчи ўта сезгир бўлиши ва ҳар бир боланинг ўзига хослигини тушуниши, унга ўзгача ёндашув излаши лозим. Унинг вазифаси – билим билан тўлдириш, бироқ ўз ўқувчиларини индивидуалликдан маҳрум қилмаслик ва шахсий фикрга эга бўлишини ман қилмаслиги даркор.\nДунёдаги ноёб касб эгалари бўлган устозларимиз бу борада ажойиб фикрларни билдириб ўтишган. «Мен ҳеч қачон ўз ўқувчиларимни ўқитмайман, бор-йўғи улар ўқиб-ўрганиши учун шароитни таъминлашга ҳаракат қиламан» (Алберт Эйнштейн, физик, Нобел мукофоти совриндори). «Биз билим болани қувиб юришини эмас, бола билим ортидан югураётганини кўришни истаймиз» (Бернард Шоу, драматург, файласуф, Нобел мукофоти совриндори).\nМен ўн йилдирки, ўқитувчилик қиламан. Бу машаққатли, шарафли касблардан бири. Ҳамма яхши биладики, дарсни қизиқарли ўтиш – санъат! Педагог буни бажара олишга мажбур. Одамни қизиқтирмай туриб бирор нарсага ўргатиш мушкул. Ўқитувчи зиммасида мураккаб вазифа бор: билимни мияга чексиз оқим сифатида қуйиш эмас, ўқувчида билимга интилиш ҳиссини уйғотишдан иборат. Қадимги юнон файласуфи Суқрот: «Мен ҳеч кимга ҳеч нарса ўргата олмайман, бор-йўғи уларни ўйлашга мажбур қила оламан», деганида ҳақ эди. Болани ёдлашга мажбур қилиш ўрнига унга тушунишда ёрдам бериш керак. Фанга онгли равишда ёндашув ёдлашдан самаралироқ: бола ўйлайди, муаммони тушунади, англайди ва билимни амалиётда қўллай олади.\n«Ўртача ўқитувчи ҳикоя қилади. Яхши ўқитувчи тушунтиради. Аъло даражадаги ўқитувчи илҳом беради» (Уилям Артур Уорд, америкалик ёзувчи). Нақадар тўғри айтилган фикр. «Ўқитувчи бўлиш, бу – тақдир»,- деб беҳуда айтишмайди. Агар ўз ишинг билан «ёнмасанг», бошқаларга илҳом, руҳ, қанот бериб бўлмайди-да. «Буюк ўқитувчи билан ўтказилган бир кун минг кун давомидаги машаққатли дарслардан яхшироқ», дейилади бир япон ҳикматида.\n- Миллатнинг суянган кишилари давлат раҳбари ва сиёсий етакчилари ҳисобланади. Сиз сиёсий етакчи ва жамиятни модернизациялаш борасида бир қатор китобларни ёзгансиз. Шу ўринда, шахс, миллат тарбиясида етакчининг тутган ўрнига тўхталсангиз...\n- Бу ўта муҳим, долзарб, абадий мавзу. Амир Темур, Заҳириддин Муҳаммад Бобур юртни ўз ортидан эргаштирувчи, етакловчи мард кишилар эди. Аслида ёшлигида ҳамма қатори улар ҳам оддий ҳаёт кечиради. Аммо кутилмаган мураккаб вазият туфайли улар майдонга чиқади ва жараённи бошқаради. Ғарбда Роналд Рейган, Шарл де Голл, Гелмут Колл, Васлав Гавел, Маргарет Тетчер, Шарқда Камол Отатурк, Мохандас Ганди сингари сиёсий етакчилар тарихий ривожланишни белгиловчи стратегик дастур ва ғояларни ўртага ташлаб, сиёсий жараёнларни жонлантириб юборган эдилар. Уларнинг ҳар бири буюк ислоҳотлари ҳақида узоқ гапириш мумкин.\nБиргина жонли мисол келтираман: Буюк Британия бош вазири Маргарет Тетчер нутқларидан бирида шундай сўзлар янграган: “Мен бошқарувга битта аниқ ўйлаб чиқилган мақсад билан киришдим: инглиз жамиятини тўлиқ давлат қарамоғидаги боқимандалик ҳолатидан ўз келажагига тўлиқ ишонган тадбиркор ҳолатигача; «ўтирамиз» – ва – «кутамиз» Англияси ўрнига «уйғон» – ва «юр» Англияси ўрнатилиши учун анъанавий «марҳамат қилиб менга беринг»дан «ҳаммасини ўзимиз қиламиз» миллатигача ўзгартириш!”. Қўйилган улкан вазифаларни тасаввур қиляпсизми?! Бугунги тарихий бурилиш палласида давлатимиз раҳбари ҳам миллат юксалиши учун нақадар тўғри, шарафли йўлни танлаб, ўз олдига қўйган вазифани уддалашига ишонамиз.\nАслиддин СУЮНОВ суҳбатлашди, ЎзА.


Биласизми? 28 июл 2021 139\nҚовун таркибида C витамини кўпроқ. Юз грамм қовун таркибида тахминан 36 миллиграмм C витамини, тарвузда эса тахминан 8 миллиграмм бор.\nЁзнинг саратонида иштаҳамиз сусайиб, ёғли таомлар истеъмол қилишни у қадар истамаймиз. Истеъмол қилсак ҳам таомдан сўнг кўпроқ тарвуз ейишни хоҳлаймиз. Шу маънода қовунга нисбатан кўпроқ тарвуз сотиб оламиз. Мутахассисларнинг фикрига таяниб “Aniq. uz”нинг ёзишича, юз грамм қовунда 35 килокалория бор, шу миқдордаги тарвузда эса калория миқдори 25 килокалорияни ташкил қилади. Шунингдек, қовун тўйимлироқ: унинг таркибида клетчатка кўпроқ бўлади, у ичакнинг барқарор ишлашида муҳим ўрин тутади. Клетчатка организмни тозалайди ва холестеринни стабиллаштиради. Мутахассиснинг фикрига кўра, юз грамм қовунда 0,9 грамм, тарвузда эса тахминан 0,4 грамм клетчатка бўлади.\nБундан ташқари, қовун таркибида C витамини кўпроқ. Юз грамм қовун таркибида тахминан 36 миллиграмм C витамини, тарвузда эса тахминан 8 миллиграмм бор. Демак, катталар учун 70-100 миллиграм бўлган аскорбин кислотага бўлган кунлик эҳтиёжни қоплаш учун атиги 200 грамм қовун истеъмол қилиш керак.\nХулоса қилиш мумкинки, ҳар бир меванинг ўзига хос хусусияти, инсон организми учун керакли витаминлари бор. Қайси бирини танлаш эса ўзингизга боғлиқ.


Туркияда 2016 йилдаги давлат тўнтариши қатнашчиларининг бир гуруҳи умрбод қамоқ жазосига ҳукм қилинди - Daryo\n23:46, 26.11.2020 19305\nТуркияда 2016 йилдаги давлат тўнтариши қатнашчиларининг бир гуруҳи умрбод қамоқ жазосига ҳукм қилинди\nТуркияда 2016 йилнинг 16 июлига ўтар кечаси юз берган давлат тўнтаришига бўлган уриниш қатнашчилари устидан суд ҳукми ўқилди. Ўта оғир жиноят ишлари бўйича Анқара шаҳри суди ҳарбий давлат тўнтаришига уринишнинг тўққиз нафар иштирокчисини умрбод қамоқ жазосига ҳукм қилди. Бу ҳақда «Korrespondent.net» хабар берди.\nПрокуратура айбловига мувофиқ ҳарбий ҳаракатларда бевосита иштирок этган Туркия қуролли кучларининг кўплаб собиқ офицерлари учтадан 79 тагача умрбод қамоқ жазосини олди. Ҳукм қилинганларнинг кўпчилиги Анқара яқинидаги Акинжи авиабазасида хизмат олиб қилган ҳарбий ҳаво кучларининг учувчилари ҳисобланади. Бу иш бўйича жами 475 нафар айбланувчи суд олдида жавоб бермоқда.\nЭслатиб ўтамиз, Туркияда 2016 йилнинг 16 июлига ўтар кечаси исёнчилар ҳарбий давлат тўнтаришини амалга оширишга уриниб кўрди. Асосий тўқнашувлар Анқара ва Истанбул шаҳарларида бўлиб ўтди. 250 дан ортиқ фуқаро ҳалок бўлган, икки мингдан ортиқ одам жароҳат олган. Исён бостирилган.\nКейинроқ Туркияда 50 мингдан ортиқ одам ҳибсга олинган, 160 мингдан ортиқ давлат хизматчиси, шу жумладан, ҳарбийлар ишдан бўшатилган ёки четлатилган.\nТуркия ҳукумати ФЕТО мухолифат ташкилоти етакчиси Фатҳуллоҳ Гуленни давлат тўнтаришига алоқадорликда айблаган. АҚШда яшайдиган Гуленнинг ўзи эса давлат тўнтаришини қоралаган ва айбловларни рад этган.\n23:57, 05.11.2021 58182\n15:35, 19.11.2021 48905\n15:45 Бугун 58\n15:35 Бугун 509\n15:20 Бугун 2092\n15:05 Бугун 3270\n09:06, 30.11.2021 97763\n07:05 Бугун 66051\n11:58, 30.11.2021 56191\n20:22, 29.11.2021 54435


Kasalliklar bo'yicha barcha ma'lumot НАЗЛА ВА ТУМОВ ХАҚИДА » DAWO.UZ\nМиядан оқувчи ҳар қандай рутубатли модда фузула дейилади.\nАгар миядан оқувчи суюқ модда бурун тамонга оқса табобатда тумов дейилади.\nАгар миядан оқувчи суюқ модда тамоқ тамонга оқса, назла дейилади.\n-Суюқ рутубатли модда оқиши, бурун битиб, кетма –кет оқиш холати.\n-Суюқ рутубатли модда шўр таъмли бўлиши.\n-Суюқ рутубатли модданинг хид билишга тўсқинлик қилиши.\n-Суюқ рутубатни ўпкага оқиши ўпка яллиғланишини, зотилжамни, сил касаллигини пайдо қилиши мумкин.\n-Суюқ рутубатни қизилўнгачга оқиши қизилўнгач яллиғланишини келтириб чиқаради.\n- Суюқ рутубатни меъдага тушиши, агар назла нордон ёки шўр бўлса, меъда оғриқларини, ич кетишини, ичаклар шиллиқ деворини шилинишини пайдо қилади.\n- Суюқ рутубатни оқишидан томоқ оғриғи кечади.\nТумов ва назла келиб чиқишига кўра икки хил бўлади:\n-иссиқ тумов ва назла\n-совуқ тумов ва назла\nСовуқ тумов ва назлага сабаб бўлувчи омиллар:\n-Танага ташқаридан таъсир қилувчи совуқ хаво ёки совуқ шамол.\n-Бош очиқ(бош кийимсиз) бўлса, айниқса хаммомдан кейинги холатда ва бадантарбиядан сўнг.\n-Бош мияни совуқдан таъсирланишидан.\nСОВУҚ НАЗЛА ВА ТУМОВНИ УЙ ШАРОИТИДА ДАВОЛАШ.\n- Совуқ тумовда горчица, занжабил, мурчни 30гр. олиниб( алохида ёки хаммасидан тенг олинса бўлаверади) асални 80гр. га аралаштириб пешонага суртиб қўйилади. (устига салафан қўйиб иссиқ боғланади, кечаси қилинса эрталаб олиб, илиқ сув билан артилади.)\n-Йодни 5% эритмасидан оёқ кафтига суртиб, жун пайпоқ кийиб ётилади.\n-1 пиёла сувга 2 қошиқ сирка (олма ёки узум сиркаси) аралаштириб тез - тез тамоқ чайқалади.\n-Қалампирмунчоқни янчиб хидланса, назлани бартараф этади.\n-Янтоқ ўсимлиги ва наъматакни чой каби дамлаб ичиш хам назлада фойда қилади.\n-Қизил лавлагини сиқиб олинган сувига тенг баробар сув аралаштириб, илиқ холда тез-тез тамоқ чайқалади.\n-Седанани тутатиб хидини чуқур –чуқур хидлаш, тумовда жуда фойдали таъсир қилади.\n-Тез-тез пиёз ва саримсоқ пиёз хидлаш.\n-Бир кунда 3-4 махал бир пиёла қатиққа яримта пиёз тўғраб исътемол қилиш.\n-Бурунга мўмиёли сувдан 5-6 махал илиқ холда томизиш.\n-Аччиқ бодом мойидан илиқ холда бурунга 4-5 махал томизиш.\nДоктор: Саттаров А.И


Dangara.uz - Жаррохлик ва Ангиография (юракга стент қўйиш) бўлими фойдаланишга топширилди.\nЖаррохлик ва Ангиография (юракга стент қўйиш) бўлими фойдаланишга топширилди.\n2021-11-05 15:09:31 36\nДанғара туманида жойлашган “Abu Bakr Ar-Roziy Med Serviсе” клиникаси томонидан аҳолига тиббий хизмат кўрсатиш фаолиятини кенгайтирлииб, қўшимча Жаррохлик ва Ангиография (юракга стент қўйиш) бўлими фойдаланишга топширилди.\nТадбирни очиб берган вилоят ҳокими Хайрулло Бозоров ўз сўзида бугунги кундаги соғлиқни сақлаш тизимидаги туб ўзгаришлар, жумладан, соҳада хусусий секторнинг жадал ривожланиб бораётганини таъкидлаб, клиника жамоаси фаолиятига муваффақият тилади.\nЖарроҳлик ва Ангиография (юракга стент қўйиш) бўлимига умумий қиймати 750 минг долларни ташкил этган “Philips” копманясининг Ангиография аппарати ўрнатилиб, 30 дан ортиқ янги иш ўринлари яратилди.\nЖарроҳлик бўлимига Германия ҳамда Хитой давлатларининг жаррохлик технологиялари ўрнатилган бўлиб, 40 та койкалар билан жиҳозланган. Бўлимида олий тоифали хирург, лор, уролог жаррохлари томонидан ҳар қандай жаррохлик операциялари амалга оширилади.\nSo'nggi marta saytdagi ma'lumotlar 03.12.2021


Аллоҳга ҳамд, Пайғамбаримизга салоту саломлар бўлсин! У зотга эргашган барча Ислом уламоларига Аллоҳнинг раҳмати ёғилсин!\nНамозда қўлларни кўтариб, икки бош бармоқни қулоқлар юмшоғига текказиш қандай амал?\n“Икки бош бармоқни қулоқ юмшоқларига текказишнинг асли йўқ, суннатда собит бўлмаган амал, яъни бидъатдир. Менимча бу иш васваса келтириб чиқараган ишлардан биридир”. Шайх Албоний раҳимаҳуллоҳ бу маънони “Набий саллаллоҳу алайҳи васаллам намозларининг кайфияти” 35чи матн изоҳида ва “Мишкот”да (1/252) 802 ҳадис остида айтган.\nШайх Албоний нима сабабдан бу амални васваса келтириб чиқарадиган ишлардан бири, демоқда? Бу ибора остида қаерга ишора бор? Намозда қулоқларининг юмшоғига қўлларини текказаётган мусулмонлар 14 асрдан бери васвасага амал қилишмоқдами?\nБу саволларга атрофлича назар солиб кўрсак масала ойдинлашади. Аввало намоз кайфияти борасидаги ҳанафийларнинг матнига ва далилларига назар солсак:\nКейин аввало икки қўлларини токи икки қулоқлари юмшоғи баробаригача кўтариб.\n۱‑عَنْ وَائِلِ بْنِ حُجْرٍ أَنَّهُ رَأَى النَّبِيَّ صَلَّى اللَّهُ عَلَيْهِ وَسَلَّمَ رَفَعَ يَدَيْهِ حِينَ دَخَلَ فِي الصَّلَاةِ وَكَبَّرَ )وصف حمام حيال اذنيه) رَوَاهُ أَحْمَدُ وَمُسْلِمٌ\n1. Воил ибн Ҳужрдан ривоят қилинади. У Набий соллаллоҳу алайҳи васалламни намозга киришаётганларида икки қўлларини кўтариб такбир айтаётганларини кўрган экан. (Ровийлардан Ҳаммом икки қўлини қулоғи баробаригача кўтариб сифатлаб берди). Аҳмад ва Муслим ривоят қилган. 1/173.\n۲‑حدّثني أَبُو كَامِلٍ الْجَحْدَرِيّ. حَدّثَنَا أَبُو عَوَانَةَ عَنْ قَتَادَةَ، عَنْ نَصْرِ بْنِ عَاصِمٍ، عَنْ مَالِكِ بْنِ الْحُوَيْرِثِ أَنّ رَسُولَ اللّهِ صلى الله عليه وسلم كَانَ إِذَا كَبّرَ رَفَعَ يَدَيْهِ حَتّى يُحَاذِيَ بِهِمَا أُذُنَيْهِ. وَفِى رِوَايَةٍ أُخْرَى حَتَّى يُحَاذِىَ بِهِمَا فُرُوعَ أُذُنَيْهِ\n2. Молик ибн Хувайрисдан ривоят қилинади: “Расулуллоҳ соллаллоҳу алайҳи васаллам қачон (намозга киришишда) такбир айтсалар икки қўлларини икки қулоқлари баробаригача кўтарар эдилар”. Бошқа ривоятда: “Иккисини икки қулоқларининг бўлакларигача кўтарар эдилар” дейилган. Имом Молик ривояти 4/168. (Осорус Сунан 1/163да ҳам келтирилган).\nТўғри, айнан икки бош бармоқни қулоқ юмшоғига текказиш ҳадиси шарифларда собит бўлмаган. Ҳанафий уламоларимиз ҳам бу масалада қулоқ юмшоғига икки бош бармоқни текказиш суннат амал, дейишмайди. Аммо ҳадиси шарифларда ворид бўлган "حَذْو" (тенглашиш, яқинлашиш, баробар қилиш) калимасининг кайфияти қандай бўлиши кераклиги ҳақида сўз юритилар экан айрим ҳанафий китобларида буни икки бош бармоқни қулоқ юмшоқларига текказиш билан юзага чиқиши айтилган. Яъни қўллар қулоқ баробарига тенг келганини аниқлаш бош бармоқларни қулоқ юмшоғига тегиши билан маълум бўлдаи, дейилган. Лекин буни айтганлар ҳам ҳанафий матнларда бош бармоқларни қулоқ юмшоқларига текказиш маъноси у қадар кенг тарқалмагани алоҳида таъкидлашган. Аллома Аҳмад ибн Муҳаммад ибн Исмоил Таҳтовий Ҳанафий (1231 ҳижрийда вафот топган) ўзининг “Мароқул фалоҳ”га ёзган ҳошиясида шундай дейди:\nМатн: Ҳатто икки бош бармоғини қулоқлари юмшоғига яқинлаштиради.\nШарҳ: Бош бармоқларнинг қулоқлар юмшоғига текказиш маъноси у қадар кенг тарқалмаган. Буни фақат Қозийхонда, Зоҳирийяда кўриш мумкин. Бу маъно Кўҳистонийда ҳам мавжуд. Ниқоянинг соҳиби бунинг иллатини зикр қилиб: “Бош бармоқларни қулоқ юмшоғига текказиш аслида қўлларнинг аниқ қулоқ баробарида кўтарилишини юзага чиқариш учундир. Шундай экан “текказиш” калимасидан кўзланган мурод бу ерда унинг ҳақиқий маъноси эмас, балки бу калима билан қўлларнинг қулоқлар баробарига аниқ кўтарилганини ифодалаш кўзда тутилган. Шундай экан уни нафий қилиш шартмас”. (Нурул ийзоҳнинг шарҳи Мароқул фалоҳнинг ҳошияси, 1/186)\nАслида мўтабар ҳанафий манбаларнинг аксари шу ўринда қўлни қулоқ юмшоғи баробарига кўтаришга урғу беришган ва уларда айнан "حَذْو " (яқинлаштириш, тенглатиш) калимаси ишлатилган. Ҳанафий уламоларимизнинг машҳур матнларидан мисоллар келтирсак масала янада равшанлашади:\n1. Шайх Абдуллоҳ ибн Маҳмуд ибн Мавдуд Мусилий Ҳанафий раҳимаҳуллоҳ ўзининг “Ал Ихтиёр литаълилил Мухтор” асарида (1/53) шундай ёзади: “Ва икки қўлини бош бармоқлари қулоқлари юмшоғи баробарига тенглаш учун кўтаради. Бунга Набий саллаллоҳу алайҳи васалламнинг Воил ибн Ҳужрга айтган ушбу гаплари далилдир: “Қачон намозга киришсанг, икки қўлингни қулоқларинг баробарида кўтар!”...\n2. Муҳаммад Алоуддин ибн Алий Ҳаскафий раҳимаҳуллоҳ (1088 ҳижрийда вафот топган) “Дуррул Мухтор”да (1/482) ёзади: “Ва икки қўлини кўтаради”, яъни такбирдан олдин икки қўлини кўтаради. Бу матн билан бирга шундай ҳам дейилган: “Икки бош бармоғини қулоқлари юмшоғига теккизган ҳолда”. Ушбу ўриндаги “теккизиш” калимасидан мурод қўлларни қулоқларга яқинлаштиришдир. Зотан яқинлаштиришнинг аниқ бўлиши уларни текказиш билан юзага чиқади”.\n3. Шамсул Аимма Сарахсий раҳимаҳуллоҳ (483 ҳижрийда вафот топган) “Мабсут”да ёзади: “Бизнинг наздимизда икки қўлини қулоқлари юмшоғи баробаригача кўтариш ва бармоқлари учини қулоқлари бўлагига баробар қилиш суннатдандир. Бу Абу Мусо Ашъарий розияллоҳу таоло анҳунинг сўзидир”.\n4. Абу Ҳасан Алий ибн Абу Бакр ибн Абдулжалил Риштоний Марғиноний раҳимаҳуллоҳ (593 ҳижрийда вафот топган) “Ҳидоя”да (1/46) ёзади: “Ва икки қўлини ҳатто икки қулоғи юмшоғи баробаригача кўтаради”.\n5. Акмалуддин Муҳаммад ибн Муҳаммад Бебартий “Ҳидоя”нинг шарҳи “Иноя”да (1/457) ёзади: “Машойихларимизнинг аксари айтган гап шуки, дастлаб икки қўлини кўтаради, қачон (икки қўли) баробар ўринда қарор топса такбир айтади”.\n6. Имом Зайлаъий раҳимаҳуллоҳ (743 ҳижрийда вафот топган) “Табйинул ҳақоиқ шарҳи Канзил дақоиқ”да (2/35) ёзади: “Унинг кайфияти, икки қўлини қулоқлари юмшоғи баробаригача кўтариш ва бармоқлари учуни қулоқлари бўлагига баробар қилишдир”.\n7. Шайхизода номи билан маъруф Абдурраҳмон Муҳаммад раҳимаҳуллоҳ (1078 ҳижрийда вафот топган) “Мажмаъул Анҳар”да (1/272) ёзади: “Ривоят қилинишича, Набий саллаллоҳу алайҳи васаллам қачон такбир айтсалар икки қўлларини кўтарар ҳатто икки бош бармоқлари қулоқлари юмшоғига яқин келарди. (Айтилишича) бу гапни айтувчи “Виқоя”нинг соҳибидир: “Икки бош бармоғини қулоқлари юмшоғига текказади. Бу гап “Хония”да ҳам мавжуд. “Ниқоя”нинг соҳиби бунинг иллатини шундай келтирган: “Бу икки қўлини қулоқлари баробарига келганини аниқ билиш учун қилинган амал бўлиб, у ҳеч нарса эмасдир. Буни тадаббур қил!” Яъни қўлларни қулоқ юмшоғига текказиш суннат амал эмас, балки суннатни юзага чиқариш учун қилинадиган амалдир, бундан бошқа нарсамас, дейилмоқда.\nДемак ушбу матнлардан маълум бўладики, ҳанафий уламоларимиздан ҳеч бирлари бош бармоқларни қулоқлар юмшоғига текказишни суннат амал, дейишмаган. Балки улардан аксарлари бош бармоқларни қулоқлар юмшоғи баробарида кўтаришни айтишган. Текказишни айтганлар ҳам қўлларнинг қулоқлар баробарида бўлганини аниқлаш учун теккизилади, дейишган. Шайх Албоний мана шу мулоҳазани “васаваса келтириб чиқарадиган амал” дея номлаётган бўлиши мумкин. Лекин аслида қўлларнинг қулоқлар баробарида кўтарилганини билиш учун бармоқларни қулоқ юмшоғига текказиш айнан васвасани кетказишга хизмат қилмоқда. Шу билан бирга ҳанафий уламоларимизнинг аксарлари: “Теккизиш” калимасинидан мурод баробар қилишдир, бу ердаги “текказиш” калимаси асл маъносида эмас, балки яқинлаштириш маъносидадир”, дейишганини юқоридаги матнларда кўрдик. Шундай экан ҳанафий уламоларимизнинг ижтиҳодларини васвасага тенгламаслик лозим. Шу билан бирга бу амални ҳанафий уламоларимиздан бирорталари суннат амал, дейишмагани ҳам кўриниб турибди. Намозхон инсон қўлларини кўтаришда икки бош бармоғини қулоқлари юмшоғига текказар экан, уни суннат амал деб эмас, балки суннатни юзага чиқариш учун восита сифатида қабул қилса ҳеч қандай зарари йўқ. Чунки жуда кўп амаллар борки улар Набий саллаллоҳу алайҳи васаллам даврларида бўлмаган. Кейинроқ ўша амаллар вожиб ёки фарзларга эришиш учун восита сифатида юзага чиққан. Сарф, наҳв, луғат, мантиқ, балоғат, усул каби илмлар Қуръони карим ва ҳадиси шарифларни тўғри англаш учун восита сифатида қабул қилинган ва асрлар давомида бу илмларни зарурий илмлар қаторида ўрганиб келинган. Бу илмларни ҳеч ким васваса ёки ёмон кўрилган бидъат илмлар, деб номламаган. Валлоҳу Аълам!\nШу ўринда бир муҳим вазиятни ҳам алоҳида таъкидлаб қўйиш лозим. Кўпчилик намозхонларимизни қўл кўтаришларида асосий эътиборни бош бармоқларини қулоқлари юмшоғига текказишга қаратиб, кафтларнинг ичини қиблага юзлантириш амалини эса зое қилаётганларини кўрамиз. Юқорида кўриб ўтганимиздек, бош бармоқларни қулоқ юмшоғига текказиш аслида қўлларни қулоқ баробарига кўтарилганини юзага чиқариш учун қўлланилган амал холос. Лекин кафтларни қиблага юзлантириш, бармоқларни тик ҳолда тутиш суннат амал ҳисобланади. Суннатга эришиш учун қилинадиган амалга урғу бери асл суннатни тарк қилиш тўғри эмас. Шунинг учун бунга алоҳида эътибор қартиш фойдадан ҳоли бўлмайди.\nАллоҳ зикри ўтган ва ўтмаган барча устозларимизни Ўз раҳматига олсин!\nПайғамбаримизга салоту саломлар бўлсин!


Гиннесс китобига киритилган қуён ўғрилаб кетилди - 13.04.2021, Sputnik Ўзбекистон\nГиннесс китобига киритилган қуён ўғрилаб кетилди\nБуюк Британияда дунёдаги энг катта қуён ўғирлаб кетилди. 13.04.2021, Sputnik Ўзбекистон\nТОШКЕНТ, 13 апр — Sputnik. Буюк Британияда дунёдаги энг катта Дариус лақабли қуён ўғрилаб кетилди. Унинг эгаси жониворни қайтарган кишига 1 минг фунт (1,3 минг доллар) мукофот беришини эълон қилди. Sky News телеканали хабар қилди. Дариус лақабли қуён Гиннеснинг рекордлар китобига киритилган. Унинг танасининг узунлиги 129 сантиметр.Қуён унинг эгалари уйида (Англия, Вустершир графлигида) яшаган. Полиция маълумотларига кўра, у якшанба куни кечқурун вольердан ўғирлаб кетилган. Қуённинг эгаси Аннет Эдвардс жониворни қайтариб беришни сўраб, унинг ўрнига мукофот таклиф қилди.\n© Facebook / Annette EdwardsКролик Дариус\n© Facebook / Annette Edwards\nБуюк Британияда дунёдаги энг катта қуён ўғирлаб кетилди.\nТОШКЕНТ, 13 апр — Sputnik. Буюк Британияда дунёдаги энг катта Дариус лақабли қуён ўғрилаб кетилди. Унинг эгаси жониворни қайтарган кишига 1 минг фунт (1,3 минг доллар) мукофот беришини эълон қилди. Sky News телеканали хабар қилди.\nДариус лақабли қуён Гиннеснинг рекордлар китобига киритилган. Унинг танасининг узунлиги 129 сантиметр.\nҚуён унинг эгалари уйида (Англия, Вустершир графлигида) яшаган. Полиция маълумотларига кўра, у якшанба куни кечқурун вольердан ўғирлаб кетилган. Қуённинг эгаси Аннет Эдвардс жониворни қайтариб беришни сўраб, унинг ўрнига мукофот таклиф қилди.


Тошкентдаги “Nest One” биноси қурилишида қатнашаётган турк компаниялари ишчиларга маошни ўз вақтида тўламаган - Anhor\nAnhor Все посты Тошкентдаги “Nest One” биноси қурилишида қатнашаётган турк компаниялари ишчиларга маошни ўз вақтида тўламаган\nИжтимоий тармоқларда “Nest One биноси олдида нималар бўлмоқда?” сарловҳаси остида хабарлар тарқалди. Ҳолат юзасидан Бандлик ва меҳнат муносабатлари вазирлиги расмий муносабат билдириб, бунга иш ҳақини тўлаш ишлари кечиккани сабабчи бўлгани айтилади. Бу ҳақда UzReport ёзади.\nМаълум бўлишича, “ Оzguvn mimarlik inshaat” МЧЖнинг 312 нафар ишчиси апрель ойи учун иш ҳақини ўз вақтида олмаган ва мазкур корхона раҳбариятига норозилик билдирган.\nВазирликка кўра, 2022 йил 17 май куни “Оzguvn Mimarlik Inshaat”нинг 312 нафар ишчига 1 007 001 825,87 сўм, “Оzguven Tasarim Mimarlik Insaat Sanayi ve Ticar.” компаниясининг 427 нафар ишчига 1 346 355 177,06 сўм иш ҳақи тўлаб берилиши таъминланган. Шунингдек, ушбу хорижий корхоналар раҳбари Гувен Меҳметра номига ёзма кўрсатма берилган.\nАҚШ элчихонаси Сардоба сув омборидаги ўпирилишдан жабрланган фуқароларга инсонпарварлик ёрдами тўпламларини тақдим этди\nРоссиянинг йирик «Роза Хутор» тоғ курорти Сочи тоғларида ёзги дам олиш дастурини тақдим этди


Бакалавриаттың бес бағдарын сайлаў тәртиби ҳәм шәртлери қандай? » KarInform\nБакалавриаттың бес бағдарын сайлаў тәртиби ҳәм шәртлери қандай?\nУсы жылы болып өтетуғын тест сынақларында абитуриентлерде бакалавриаттың бес бағдарына шекем сайлаў имканияты бар.\n5 бағдар дегени 5 жоқары оқыў орны дегени емес. Яғный абитуриент, әлбетте, 5 университет ямаса институтты сайлаўы шәрт емес. Бир жоқары оқыў орнының 5 бағдарын сайлаўға да болады.\n5 бағдарды сайлағанда ең тийкарғы 2 шәрт болады:\n1) пәнлер избе-излиги сәйкес келиўи керек;\n2) билимлендириў түри (күндизги, сыртқы, кешки) бирдей болыўы керек.\nПәнлердиң избе-излиги сәйкес болсын дегенде, 3,1 ҳәм 3,2 балл берилетуғын 2 пән бирдей избе-изликте болыўы керек. Мәселен, бир бағдарда пәнлер төмендегише:\n- қарақалпақ тили ҳәм әдебияты (3,2 балл);\n- тарийх (3,1 балл).\nЕкинши бағдарда болса басқаша:\n- тарийх (3,2 балл);\n- қарақалпақ тили ҳәм әдебияты (3,1 балл).\nБунда тест болып өтетуғын 2 пән бирдей болса да, бирақ оларға берилетуғын баллар басқаша екенлиги себепли абитуриент бул бағдарларға бирдей ўақытта ҳүжжет тапсыра алмайды.\nБилимлендириў түри де, әлбетте, сәйкес болыўы шәрт. Яғный бир ўакыттың өзинде ҳәм сыртқы, ҳәм күндизги билимлендириўди сайлаў мүмкин емес. Абитуриент 1-бағдарға күндизги билимлендириўди сайлады ма, демек, қалған 4 бағдар да, әлбетте, күндизги болыўы шәрт. Ямаса 1-бағдарға сыртқыны сайласа, қалған бағдарлар да сыртқы болыўы керек.\nДөретиўшилик (кәсиплик) имтихан тапсырылатуғын бағдарларда тек ғана бир бағдарды сайлаў мүмкин, бунда 5 бағдарға шекем сайлаў имканияты болмайды. Бул шеклеў ҳәм дөретиўшилик, ҳәм тест тапсырылатуғын бағдарларға (мәселен, журналистика, архитектура) да тийисли болып табылады.\nМагистратурада да тек ғана 1 қәнигеликти сайлаў мүмкин.\n5 бағдарды сайлағанда итибарлы болыў керек. Өйткени, сайлаған биринши бағдар үстинликке ийе болады. Яғный, сизиң биринши бағдарда топлаған балларыңыз контракт балларына туўра келсе, қалған бағдарларда топлаған баллар грант балларына туўра келсе де, сиз контракт тийкарында биринши бағдарға оқыўға қабылланасыз.\nМәмлекетлик тест орайының https://abitur.dtm.uz/ сайтына кирсеңиз, қайсы пәнлер комплекси бойынша қайсы бағдарларға ҳүжжет тапсырыў мүмкинлигин көриўге болады.\nҚМУ ҳәм НМПИ қарақалпақ тили ҳ ...


Муниса Ризаева ва “Афруз” гуруҳини нима боғлайди? » PopCorn.uz - Шоу Бизнес олами хақиқати\nМуниса Ризаева ва “Афруз” гуруҳини нима боғлайди?\nСана: 28.08.2014 2606 қайноқ\nОктябрь ойида ўзининг яккахон концерт дастурини тақдим этишни режалаштирган Муниса Ризаева “Афруз” гуруҳи йигитлари билан ижодий ҳамкорликка киришгани ҳақида маълум қилинди.\nБу ҳамкорлик тафсилотлари билан қизиққанимизда, мухлислар учун ёқимли бўлиши кутилган янгиликдан хабар топдик. Гап шундаки, эстрадамизнинг шаддод вакилаларидан ҳисобланган Муниса Ризаева “Афруз” гуруҳи билан дуэт тарона куйлади.\n“Айт нега?” дея номланган тарона ёзиш истаги “Афруз” гуруҳи йигитлари ва Муниса Ризаева томонидан билдирилган. Бу истакни эса ижодкор Элдор Қаюмов қўшиқ даражасига олиб чиқди. Тайёр сўз ва мусиқа учун аранжировка Жасур Бадалбоев томонидан тайёрланган. Дуэт тарона илк марта эксклюзив равишда “Ўзбегим Таронаси” радиосида жаранг сочди. Айтиш керак, премьера сифатида тақдим этилган дуэт тарона тингловчиларнинг аъло баҳосига сазовор бўла олди. Мухлислар “Афруз” гуруҳи ҳамда Муниса Ризаеванинг ижроси ўзаро мос келганлигини алоҳида таъкидлашди.\nМаълумотларга кўра, бу дуэт учун тез кунларда клип ҳам суратга олинади. Сюжет йўналишида тасвирга олиш мўлжалланган видеони тайёрлаш учун айнан қайси клипмейкер билан ҳамкорлик қилиниши борасида ҳозирча сир сақланмоқда.\nMuhlis 29 8 2014 11:11\nmunasinani ovoziga gap yodeeee\nAdiz 29 8 2014 11:12\nShuuuuu hamma qoshiq orasida baqiruvrish shartmikan a, ovozim bor dib. manimcha shu lishniy bogan..\nSamandar 29 8 2014 11:19\nHmm shu baqirish buzgan qoshiqni\nBarno 29 8 2014 11:20\na tak normalniykuuu ashula\nMehri 29 8 2014 11:20\nashula zor chiqibti manga yoqti\nAzamat 29 8 2014 11:29\nAfruz guruhining (((GAP YO LEKIN )) digan joyi zor chiqibti!\nKomi 29 8 2014 11:30\nTan olish kerak munisaning ovoziga gap yoq.\nRuhshona 29 8 2014 11:32\nAfruz guruhiga va munisa rizayevaga omad qoshiqga gap yoq.\nWWW 29 8 2014 11:33\nKONSERTDA HAM CHIQIB SHU DUETNI AYTISHADIMI?\naaaaaa 30 8 2014 13:14\nozi 4ta qo'shigi bor aytaduda


ЖССТ кунлик коронавирус аниқланишининг янги рекорди хабар берди — Sof.uz\nЖАҲОН 141,936,031 120,579,567 3,031,347\nЖССТ кунлик коронавирус аниқланишининг янги рекорди хабар берди\n9.10 19:41 263 Жаҳон\nСўнгги 24 соат ичида дунёда 338 799 киши коронавирус билан касалланган бўлиб, бу бутун пандемия учун янги рекорд бўлди. Бу ҳақда Жаҳон соғлиқни сақлаш ташкилоти (ЖССТ) сайтида хабар берилган.\nЭнг кўп янги ҳолатлар Америка қитъасида қайд этилди, у ерда бир суткада 122 715 киши инфекцияни юқтирган. Кейинги ўринда 96,9 мингта янги ҳолат қайд этилган Европа. Учинчи ўринда Жануби-Шарқий Осиё бўлиб, ЖССТ маълумотларига кўра 89,6 минг юқтирган аниқланди.\nЖССТ аввалги рекордни 4 октябрда қайд этди. Бир кунда коронавирус инфекциясининг янги ҳолатлари сони 330 минг кишига кўпайган. Янги юқтирганлар сони бўйича етакчилар бир хил минтақалар эди.\nДунёда касалликларнинг умумий сони, ташкилотнинг статистик маълумотларига кўра, 36,002 миллионни ташкил қилади.Жонс Хопкинс университети маълумотларига кўра, дунёда аллақачон 36 миллион 337 минг 110 киши COVID-19 юқтирган.\nЖССТ Коронавирус жаҳон\nКеча, 13:08 1343\nЕвропада коронавирусдан ўлими даражаси бир ҳафта ичида 32 фоизга ўсди – ЖССТ\n30.10 11:54 82 Жаҳон\n29.10 11:26 127 Жаҳон\n24.10 05:34 619 Жаҳон\nДунёда COVID-19 билан касалланганлар сони 42 миллиондан ошди\n24.10 04:48 46